
	讬拽讘讜讛讜. 诪谞拽讘讬诐 讗讜转讜 诇砖讜谉 (诪诇讻讬诐 讘 讬讘) 讜讬拽讜讘 讞讜专 讘讚诇转讜: 讗讜讻诇讗 讚拽爪专讬. 讻诇讬 砖诇 讻讜讘住讬谉 砖讛讜讗 诪谞讜拽讘 讜诪讝诇驻讬谉 讘讜 诪讬诐 注诇 讛讘讙讚讬诐: 讜诪专讜讛 讙诐 讛讜讗 讬讜专讛. 诪讬 砖诪专讜讜讛 讗转 转诇诪讬讚讜 讘讚讘专 讛诇讻讛 讙诐 讛讜讗 讬讜专讛 诇注讜诇诐 讛讘讗 诇''讗 讜诪专讜讛 诇砖讜谉 诪讜专讛: 讜讗转讛 诇讱 诇拽抓 讜转谞讜讞 讜转注诪讜讚 讜讙讜'. 专诪讝 诇讜 砖讬诪讜转 讜讬注诪讜讚 诇讗讞专 诪讻谉 诇拽抓 讛讬诪讬谉 诇拽抓 砖注转讬讚 讛拽讘''讛 诇讛讞讝讬专 讬诪讬谞讜 诇驻谞讬讜 砖讛专讬 讛砖讬讘 讗讞讜专 讬诪讬谞讜: 诪专讞诪诐 讘注讜讛''讝. 讬谞讛讙诐 诇注讜讛''讘: 砖转讬 讗讜转讬讜转 砖诇 砖诐. 讻讱 砖诪注转讬. 诇''讗 讻诇 砖诪讜转 注诇 砖诐 讚讗诪专讬' 讘注诇诪讗 (讞谞讬谞讛 讚祝 讟讝.) 爪讘讗讜转 讗讜转 讛讜讗 讘爪讘讗 砖诇讜 拽专讬 诇讛讜 讗讜转讬讜转 诇砖讜谉 诪讜驻诇讗: 讙讚讜诇 诪拽讚砖. 讞砖讜讘 讛讜讗: 诇诪讬诇转讬讛 讛讻讬 谞诪讬. 讚讙讚讜诇讛 讛讬讗 讜讻讚注讜诇讗: 砖转讬 讛讜驻注讬讜转. 讚讻转讬讘 讗诇 谞拽诪讜转 讛' 讗诇 谞拽诪讜转 讛讜驻讬注 讜讗讬讻讗 转专讬 谞拽诪讜转 讜讞讚讗 讛讜驻注讛 讘转专讜讬讬讛讜 讜讚诪讬 讻诪讗谉 讚讗讬讻讗 讗讻诇 谞拽诪讛 讜谞拽诪讛 讞讚讗 讛讜驻注讛: 讞讚讗 诇讟讜讘讛. 砖诇 讬砖专讗诇 砖住讬诇拽 砖讻讬谞转讜 诪讗讜诪讜转 讛注讜诇诐 讜讘讗 注诇 讬砖专讗诇 讜拽专讬 诇讬讛 谞拽诪讜转 诪砖讜诐 讚转讙诪讜诇 讟讜讘 讛讜讗 砖讝讻讜 诇砖讻讬谞讛 注诇 砖讗诪专讜 谞注砖讛 讜谞砖诪注 讜谞拽诪讛 讛讬讬谞讜 转讙诪讜诇 讜讗讞转 诇驻讜专注谞讜转 诇注讜讘讚讬 讻讜讻讘讬诐 砖谞驻专注 诪讛谉 诇讬讜诐 讛讚讬谉 讻讚讗诪专讬谞谉 讘驻专拽 拽诪讗 讚诪住讻转 注''讝 (讚祝 讚.) 谞讜拽诐 讛' 讜讘注诇 讞诪讛 诇注讻讜''诐 砖讛讜讗 讘注爪诪讜 讜讘讻讘讜讚讜 谞驻专注 诪讛谉 讜讛讬讬谞讜 讛讜驻注讛: 讜讘讚注转. 诪驻谞讬 讛讚注转 诪诇讗讜 讻诇 讛讞讚专讬诐 讛讜谉: 讘砖讘讬诇 诇讞诪讱. 砖谞转转 诇诪讬 砖讗讬谉 讘讜 讚注讛 讬砖讬诪讜 诪讝讜专 转讞转讬讱: 讻诇 讞砖讱 讟诪讜谉 诇爪驻讜谞讬讜. 讻诇 诇讬诇讛 爪驻讜谉 讜谞讞讘讗 诪诪爪驻讜谞讬 讛转讜专讛 砖讗讬谉 讚讘专讬 转讜专讛 谞砖诪注讬谉 讘讗讜转讜 讘讬转: 转讗讻诇讛讜 讗砖 诇讗 谞讜驻讞. 讝讛 讗砖讜 砖诇 讙讬讛谞诐 砖讗讬谉 爪专讬讱 谞驻讜讞: 讬专注 砖专讬讚 讘讗讛诇讜. 诪讬 砖专注 讘注讬谞讬讜 砖讬砖 砖专讬讚 讘讗讛诇讜: 讻诇 砖讗讬谞讜 诪砖讬讬专 驻转讬转讬谉. 讚爪专讬讱 诇砖讬讬专 讻讚讻转讬讘 讗讻讜诇 讜讛讜转专 (诪诇讻讬诐 讘 讚): 讜讛讗 讗诪专 专讘讬 讗诇注讝专 讻诇 讛诪砖讬讬专 驻转讬转讬谉 注诇 砖讜诇讞谞讜 讻讗讬诇讜 注讜讘讚 注''讝 砖谞讗诪专 讛注讜专讻讬诐 诇讙讚 砖讜诇讞谉. 砖讻谉 注讜砖讬谉 砖诪谞讬讞讬谉 砖诇讞谉 注专讜讱 讘诪讗讻诇 讜诪砖转讛 诇砖诐 讗讜转讛 注''讝 砖拽讜专讬谉 讙讚 讜诪诪诇讗讬诐 讻讜住讜转 砖诇 诪专拽讞讬诐 谞住讜讻讬诐 诇注''讝 砖砖诪讛 诪谞讬: 讛讗. 讚拽讗诪专 讗住讜专: 讚讗讬讻讗 砖诇讬诪讛 讘讛讚讬讛. 砖诪讘讬讗 砖诇讬诪讛 诇讗讞专 砖讗讻诇 讜谞讜转谉 注诇 讛砖诇讞谉 注诐 讛驻转讬转讬谉 砖砖讬讬专 讚诪讞讝讬 讚诇砖诐 注''讝 注讘讬讚 讛讻讬: 讜讛讗. 讚诇讬讻讗 砖诇讬诪讛 讘讛讚讬讬讛讜 讚诪讝讜诪谞讬谉 诇注谞讬: 讛讗 讙讚讗 诇讘讬转讬讛 诇讗 讙专住讬': 讛诪讞诇讬祝 讘讚讘讜专讜. 诪砖谞讛 讘讚讘讜专讜 砖诇讗 讬讛讗 谞讬讻专: 拽砖转讜 谞谞注专转. 讻讞 拽讜砖讬 讗讘专 砖诇讜 谞谞注专 砖讗讬谞讜 诪讜诇讬讚 砖谞讗诪专 注专讬讛 转注讜专 拽砖转讱 注专讬讛 砖讗转讛 诪住转讻诇 讘讛 诪诪砖 讘注专讜转讛 讛讬讗 转注讬专 拽砖转讱 讚''讗 讛诪住转讻诇 讛诪讞砖讘 讘注专讬讜转 讚讗砖转 讗讬砖 拽砖转讜 讙讘讜专转 讬讚讜 谞谞注专转 诪转讛诇讻转 讜诪转诪注讟转 讻诪讜 (讘''诪 讚祝 讻讟:) 诪爪讗 讻住讜转 诪谞注专讛 讗讞转 诇砖诇砖讬诐 讬讜诐 讗''谞 讻诪讜 (砖诪讜转 讬讚) 讜讬谞注专 讛': 讛讜讬 拽讘诇. 讛讜讬 注谞讬讜 讜转讞讬讛. 拽讘诇 诇砖讜谉 讗驻诇 注砖讛 注爪诪讱 讗驻诇 讜砖驻诇: 讘讬转 讗驻诇 讗讬谉 驻讜转讞讬谉 讘讜 讞诇讜谞讜转 诇专讗讜转 讗转 谞讙注讜. 讻谞讙注 谞专讗讛 诇讬 讘讘讬转 讻转讬讘 讚诪砖诪注 谞专讗讛 诪诪讬诇讗 讜注讜讚 讚讻转讬讘 诇讬 讜诇讗 诇讗讜专讬 谞诪爪讗 砖讗驻诇转讜 讛爪诇转讜 讚讻诇 讝诪谉 砖讗讬谉 讻讛谉 专讜讗讛讜 讗讬谉 诪讟诪讗 讘谞讙注讬诐: 砖讗讜诇 讜注讜爪专 专讞诐 讗专抓 诇讗 砖讘注讛 诪讬诐. 拽讘专 诇讗 砖讘注 诪诪转讬诐 讜注讜爪专 专讞诐 讘讬转 讛专讞诐 砖讛讜讗 拽爪讜专 讜注爪讜专 诇讗 讬砖讘注 诪讘注讬诇讜转 讜讻谉 讗专抓 诇讗 砖讘注讛 诪讬诐: 讜讻讬 诪讛 注谞讬谉 砖讗讜诇 讜讻讜'. 诇诪讛 谞住诪讻讜 讛谞讬 讗讛讚讚讬: 诪讻谞讬住: 讛讝专注 讜诪讜爪讬讗 讛讜诇讚 讗祝 砖讗讜诇 诪讻谞讬住 讜诪讜爪讬讗 诇转讞讬讬转 讛诪转讬诐: 砖诪讻谞讬住讬谉 讘讛 讘拽讜诇讬 拽讜诇讜转. 讘讘讻讬 讙讚讜诇 拽讜讘专讬谉 讗转 讛诪转: 讗讬谞讜 讚讬谉 砖诪讜爪讬讗讬谉 讗讜转讜 讘拽讜诇讬 拽讜诇讜转. 砖谞讗诪专 讬转拽注 讘砖讜驻专 讙讚讜诇: 砖注转讬讚 讛拽讘''讛 诇讛讞讬讜转. 诇讬诪讜转 讛诪砖讬讞: 诇讗讞专 砖讬讞讬讜 砖讜讘 讗讬谉 讞讜讝专讬谉 诇注驻专诐. 讘讬谉 (诇讬诪讜转 讛诪砖讬讞 讘讬谉 诇注讜诇诐 讛讘讗) 讗诇讗 讛讘砖专 诪转拽讬讬诐 注诇讬讛诐 注讚 砖讬砖讜讘讜 讜讬讞讬讜 诇注转讬讚 诇讘讗:




转讜住驻讜转




	讗讬谉 驻讬专讜砖 诇拽讟注 讝讛




讛诪讗讬专讬

驻专谞住 讛诪讜讟诇 注诇 讛爪讘讜专 专讗讜讬 诇讜 诇专讞诐 注诇讬讛诐 讘讻诇 诪讛 砖讬讜讻诇 讜讻讘专 讘讗专谞讜 注讜谞砖 讛诪讟讬诇 讗讬诪讛 讬转讬专讛 注诇讬讛诐 砖诇讗 诇砖诐 砖诪讬诐 讜讗注"驻 砖讛专讞诪谞讜转 诪讚讛 讬转专讛 讛讬讗 讻诇 砖讗讬谉 讘讜 讚注转 讗讬谉 谞讝拽拽讬谉 诇专讞诐 注诇讬讜 砖谞讗诪专 讻讬 诇讗 注诐 讘讬谞讜转 讛讜讗 注诇 讻谉 诇讗 讬专讞诪谞讜 注讜砖讛讜 讜讻谉 讗诪专讜 讻诇 讛谞讜转谉 驻转讜 诇诪讬 砖讗讬谉 诇讜 讚注讛 讬住讜专讬谉 讘讗讬谉 注诇讬讜:



注诐 讛讗专抓 讞讝拽转讜 砖讗讬谞讜 诪拽讬讬诐 讛诪爪讜转 讜讗讬谞讜 讘谉 讛注讜诇诐 讛讘讗 诇驻讬讻讱 讬讛讗 讗讚诐 讝讛讬专 诇诇诪讜讚 转讜专讛 砖讘讛 讬讝讻讛 诇讻诇 砖诇诪讜转 讜诇讻诇 诪注诇讛 讜讛注讚专讛 住讬讘转 讻诇 讞诇讬 讜讻诇 诪讻讛 讜讗讘讚谉 讛谞驻砖 讻诇 讘讬转 砖讗讬谉 讚讘专讬 转讜专讛 谞砖诪注讬谉 讘转讜讻讜 住讜祝 讗砖 砖诇 讙讬讛谞诐 讗讜讻诇转讜 砖谞讗诪专 讗讬谉 砖专讬讚 讘诪讙讜专讬讜 讜讻讜' 转讗讻诇讛讜 讗砖 讜讙讜' 讜讻诇 砖注讜住拽讬诐 讘转讜专讛 讬讛讜 讘讟讜讞讬诐 诪谉 讛讙讝专讜转 砖谞讗诪专 讻讬 诇讗 诪讜注祝 诇讗砖专 诪讜爪拽 诇讛 讗讬谉 讛注讬祝 讘转讜专讛 谞诪住专 讘讬讚 诪讬 砖诪爪讬拽 诇讜 讜讻谉 讗诪专讜 讜讞讘诇 注讜诇 诪驻谞讬 砖诪谉 讞讜讘诇 注讜诇讜 砖诇 住谞讞专讬讘 诪驻谞讬 砖诪谞讜 砖诇 讞讝拽讬讛 讜住讬注转讜:



讜诇注讜诇诐 讬讛讗 讗讚诐 讘注诇 诪讚讜转 讜诪砖讗讜 讜诪转谞讜 讘谞讞转 讜讚讘讜专讜 拽讬讬诐 讜讛谉 砖诇讜 爪讚拽 讚专讱 讛注专讛 讗诪专讜 讻诇 讛诪讞诇讬祝 讘讚讘讜专讜 讻讗诇讜 注讜讘讚 注"讝:



讗住讜专 诇讗讚诐 诇讛住转讻诇 讘注专讬讜转 讗驻讬诇讜 讘讗爪讘注 拽讟谞讛 砖诇 讗砖讛 讗驻讬诇讜 诇讛专讬讞 讘砖诪讬诐 砖注诇讬讛 讻诇 砖诪转讻讜讬谉 诇讛谞讜转 讛专讬 讝讛 讗住讜专 讜诪讻讬谉 讗讜转讜 诪讻转 诪专讚讜转 讻诪讜 砖转讬讘讗专 讘诪拽讜诪讜:



讘讬转 讗驻诇 砖讗讬谉 诇讜 讗讜专讛 讘讻讚讬 砖讬讛讗 讛讻讛谉 讬讻讜诇 诇讘专专 讗转 讛谞讙注 讗诐 讟讛讜专 讗诐 讟诪讗 讗诐 专讗讜讬 诇讛住讙讬专 讗讬谞讜 驻讜转讞 讘讜 讞诇讜谞讜转 讜诇讗 诪砖转讚诇 讻诇诇 砖讬讛讗 讬讻讜诇 诇讘专专 讗转 讛注谞讬谉 讗诇讗 诪谞讬讞讜 讘讞讝拽转 讟讛专讛 讜讛讜诇讱 诇讜 讜讻讘专 讻转讘谞讜讛 讘诪住讻转 讞讜诇讬谉:





讬讚 专诪"讛

讻诇 讛诪讜谞注 讛诇讻讛 诪驻讬 转诇诪讬讚 讗驻讬' 注讜讘专讬诐 砖讘讘讟谉 讗诪谉 诪拽诇诇讬谉 讗讜转讜 砖谞讗诪专 讬拽讘讜讛讜 诇讗讜诐 讚专讬砖 讬拽讘讜讛讜 诇砖讜谉 谞拽讘 拽诇诇讛 讜诇讗讜诐 诇砖讜谉 注讜讘专 讚讛讗 讗砖讻讞谉 注讜讘专讬 讚讗讬拽专讬 诇讗讜诐 讜讗讘讬讬 讚专讬砖 讬拽讘讜讛讜 诇砖讜谉 谞拽讘 讻讚讻转讬讘 讜讬拽讘 讞讜专 讘讚诇转讜 讜诇讗讜诐 诇砖讜谉 讗讜诪讛 讜讙讜讬 砖诪谞拽讘讬谉 讗讜转讜 讻讗讜讻诇讗 讚拽爪专讬 讜讛讜讗 讻诇讬 诪谞讜拽讘 讜讛讻讜讘住讬谉 诪讝诇驻讬谉 讘讜 诪讬诐 注诇 讛讘讙讚讬诐:



诪谞讬谉 诇转讞讬讬转 讛诪转讬诐 诪谉 讛转讜专讛 砖谞讗诪专 讜讗转讛 诇讱 诇拽抓 讻讜诇讛讜 拽专讗讬 拽专讬 转讜专讛. 讜转谞讜讞 讛讬讬谞讜 诪讬转讛 讜转注诪讜讚 讛讬讬谞讜 转讞讬讬转 讛诪转讬诐 诇讙讜专诇讱 诇注转 讛拽爪讜讘 诇讱 讜诪爪讗谞讜 讘讚讘专 讛讙讝讜专 讜讛拽爪讜讘 诪讗转 讛诪拽讜诐 砖谞讗诪专 讘讜 讘诇砖讜谉 讙讜专诇 砖谞讗诪专 (讬砖注讬讛讜 诇状讚:讬状讝) 讜讛讜讗 讛驻讬诇 诇讛诐 讙讜专诇 讜讬讚讜 讞诇拽转讛 诇讛诐 讘拽讜 讜诪驻谞讬 诪讛 谞讗诪专 讘讜 诇砖讜谉 讙讜专诇 砖讻诇 讚讘专 砖注讜诇讛 诇讜 诇讗讚诐 砖诇讗 诇驻讬 诪讞砖讘转讜 讜注爪转讜 讚讜诪讛 诇讙讜专诇 砖注讜诇讛 诇讜 诇讗讚诐 砖诇讗 诇驻讬 诪讞砖讘转讜 讛谉 诪注讟 讛谉 讛专讘讛 讜讻谉 诪转讬诐 砖讞讬讬谉 诇讬诪讜转 讛诪砖讬讞 讗讬谉 讻讜诇谉 注讜诪讚讬谉 讻讗讞转 讗诇讗 讬砖 诪讜拽讚诐 讜讬砖 诪讗讜讞专 讻诇 讗讞讚 讜讗讞讚 诇驻讬 诪注诇转讜 讜讻讘专 讘讬讗专谞讜 讘转讞讬诇转 讛驻专拽 砖驻住讜拽讬诐 讛诇诇讜 诇讬诪讜转 讛诪砖讬讞 谞讗诪专讜 讜诪讗讬 诇拽抓 讛讬诪讬谉 讬砖 诪驻专砖讬谉 砖讛谞讜"谉 谞讻转讘 讘诪拽讜诐 诪"诐 讻诇讜诪专 诇拽抓 讛讬诪讬诐 讛讗诇讛 讗砖专 谞讗诪专讜 诇讱 讚讻转讬讘 讗砖专讬 讛诪讞讻讛 讜讬讙讬注 诇讬诪讬诐 讜讬砖 讗讜诪专讬诐 诇拽抓 砖讗诪专 讘注诇 讛讬诪讬谉 砖谞讗诪专 (讚谞讬讗诇 讬状讘:讝壮) 讜讬专诐 讬诪讬谞讜 讜砖诪讗诇讜 讗诇 讛砖诪讬诐 讻讜' 讜专讗讬谞讜 讘讛 驻讬专讜砖 讗讞专 讜讗讬谞讜 讻讚讗讬 诇驻讬讻讱 诇讗 讻转讘谞讜讛讜:



讗诇 谞拽诪讜转 讛' 讗诇 谞拽诪讜转 讛讜驻讬注 讗诪专 注讜诇讗 砖转讬 讛讜驻注讜转 讛诇诇讜 诇诪讛 讚讻讬讜谉 讚讻转讬讘讬 砖转讬 谞拽诪讜转 讜讻转讬讘讗 讛讜驻注讛 诇讘住讜祝 讗转专讜讬讬讛讜 讻转讬讘讗 讜讻诪讗谉 讚讻转讬讘讬 砖转讬 讛讜驻注讜转 讚诪讬 讗诪专 注讜诇讗 讗讞转 诇讟讜讘讛 诇讛砖驻讬注 诇讛谉 讟讜讘讛 诇讬砖专讗诇 转讞转 砖注讘讜讚诐 砖谞砖转注讘讚讜 讘讛谉 讛注讻讜"诐 讜讗讞转 诇驻讜专注谞讜转 诇讛讬驻专注 诪注讻讜"诐 注诇 砖谞砖转注讘讚讜 讘讛谉:



讗诪专 专讘讬 讗诇注讝专 讻诇 讛谞讜转谉 驻转 诇诪讬 砖讗讬谉 诇讜 讚注讛 讬住讜专讬谉 讘讗讬谉 注诇讬讜 砖谞讗诪专 诇讞诪讱 讬砖讬诪讜 诪讝讜专 转讞转讬讱 诪讛 讟注诐 诇驻讬 砖讗讬谉 转讘讜谞讛 讘讜 讻诇讜诪专 砖讗讬谉 讗转讛 谞讜转谞讜 诇诪讬 砖讬砖 讘讜 转讘讜谞讛. 讜讻诇 讘讬转 砖讗讬谉 讚"转 谞砖诪注讬谉 讘讜 讘诇讬诇讛 讗砖 讗讜讻诇转讜 砖谞讗诪专 讻诇 讞砖讱 讟诪讜谉 诇讬诇讛 拽专讬 讞砖讱 讻讚讻转讬讘 讜诇讞砖讱 拽专讗 诇讬诇讛 讜讻诇 诪拽讜诐 砖讗讬谉 拽讜诇讜 谞砖诪注 讘讜 谞拽专讗 讟诪讜谉 讻讚讘专 讟诪讜谉 砖讗讬谉 谞砖诪注 讜诇讗 谞专讗讛 讜讛讘讬转 注爪诪讜 谞拽专讗 爪驻讜谞讜 砖诇 讚讘专 讛讟诪讜谉 讻诇讜诪专 砖讛讚讘专 讛讟诪讜谉 谞爪驻谉 讜讛讻讬 拽讗诪专 讻诇 诇讬诇讛 砖讛讬讗 讟诪讜谞讛 讜讗讬谉 讚"转 谞砖诪注讬谉 讘讛 转讗讻诇 讗砖 诇爪驻讜谞讬讜 讻诇讜诪专 诇讘讬转 砖讚"转 谞专讗讬谉 讘讜 讻爪驻讜谞讬谉 讜讟诪讜谞讬谉 讜讗讬谞谉 谞砖诪注讬谉 讘转讜讻讜 讬专注 砖专讬讚 讘讗讛诇讜 诪讬 砖专注 讘注讬谞讬讜 砖讬讛讗 砖专讬讚 讘讗讛诇讜 讜讗讬谉 砖专讬讚 讗诇讗 转"讞 讻讜':



讜讗诪专 专讘讬 讗诇注讝专 讻诇 砖讗讬谞讜 诪砖讬讬专 驻转 注诇 砖诇讞谞讜 讻讚讬 砖讬讛讗 讛谞砖讗专 诪讝讜诪谉 诇注谞讬讬诐 讗讬谞讜 专讜讗讛 住讬诪谉 讘专讻讛 砖谞讗诪专 讗讬谉 砖专讬讚 诇讗讜讻诇讜. 讜讗诪"专 讗诇注讝专 讻诇 讛诪砖讬讬专 驻转讬转讬谉 注诇 砖诇讞谞讜 讻注讜讘讚 注"讙 砖谞讗诪专 讛注讜专讻讬诐 诇讙讚 砖诇讞谉 讜讛讜讗 讚讗诪专 讛谞讬 诇讙讚讗 讚讘讬转讗 诪讝诇 讛讘讬转 讜讛讜讗 讚诇讬讻讗 砖诇讬诪讛 讘讬谞讬讛谉 [讚讗讬 讗讬讻讗 砖诇讬诪讛 讘讬谞讬讛谉] 诇讗讜 注讜讘讚 注"讙 讛讜讬 诇讙诪专讬 诇驻讬 砖讗讬谉 注讘讜讚转讜 讘讻讱 砖讗讬谉 诪砖讬讬专讬谉 诇讜 讗诇讗 驻专讜住讜转. 讜讗讬讻讗 讚讙专住讬 讜讛讗 讗诪专 专' 讗诇注讝专 讻诇 讛诪砖讬讬专 讻讜' 诇讗 拽砖讬讗 讛讗 讚砖讬讬专 砖诇讬诪讛 讘讬谞讬讛谉 讛讗 讚诇讗 砖讬讬专 砖诇讬诪讛 讘讬谞讬讛谉 讜诪驻专砖讬 诇讛 讛讻讬 讛讗 讚拽讗诪专 讗住讜专 讚讗讬讻讗 砖诇讬诪讛 讘讛讚讬讬讛讜 砖诪讘讬讗 砖诇讬诪讛 诇讗讞专 砖讗讻诇 讜谞讜转谉 注诇 讛砖诇讞谉 注诐 讛驻转讬转讬谉 砖砖讬讬专 讚诪讬讞讝讬 砖诇砖诐 注"讙 拽讗 注讘讬讚 讛讗 讚诇讬讻讗 砖诇讬诪讛 讘讛讚讬讛 砖驻讬专 讚诪讬 砖诪讝讜诪谞讬谉 诇注谞讬 讜诇讗 讙专住讬 讛讗 讚讗诪专 诇讙讚讗 讚讘讬转讗 讜诇讗 诪住转讘专 诪讻诪讛 讗谞驻讬 讞讚讗 讚诪注讟讜 诇讛讜 诇谞讜住讞讬 讜转讜 讚讛讗 专"讗 诪砖诪注 讚驻转讬转讬谉 讗住讬专讬 讟驻讬 诪讚谞拽讟 诇讬砖谞讗 讚驻转讬转讬谉 讙讘讬 讗讬住讜专讗 讜诇讬砖谞讗 讚驻转 讙讘讬 诪注诇讬讜转讗:



讜讗诪专 专讘讬 讗诇注讝专 讻诇 讛诪住转讻诇 讘注专讜讛 拽砖转讜 谞谞注专讛 讙讘讜专转讜 谞谞注专转 讚讻转讬讘 注专讬讛 转注讜专 拽砖转讱 讗诐 讗转讛 诪住转讻诇 讘注专讜讛 转谞注专 拽砖转讱 讜讗住诪讻转讗 讘注诇诪讗 讛讬讗 讚讛讗 谞讘讬讗 诇拽讘"讛 [讛讜讗] 讚拽讗诪专:



讜讗诪专 专讘讬 讗诇注讝专 诇注讜诇诐 讛讜讬 拽讘诇 讜拽讬讬诐 讛讬讛 讗驻诇 讜砖驻诇 讜转转拽讬讬诐 讚诪转专讙诪讬谞谉 拽讘诇讗. 讗诪专 专' 讝讬专讗 讗祝 讗谞谉 谞诪讬 转谞讬谞讗 讘讬转 讗驻诇 讗讬谉 驻讜转讞讬谉 讘讜 讞诇讜谞讜转 诇专讗讜转 讗转 谞讙注讜 谞诪爪讗 砖讗驻讬诇转讜 讛爪诇转讜 砖讻诇 讝诪谉 砖讗讬谉 讻讛谉 专讜讗讛讜 讗讬谉 诪讟诪讗 讘谞讙注讬诐:





诪讛专砖"讗 - 讞讬讚讜砖讬 讗讙讚讜转

诪谞拽讘讬谉 讗讜转讜 讻讻讘专讛. 讻注谞讬谉 砖讗诪专讜 讘驻专拽 讗讬谉 诪注诪讬讚讬谉 砖讛转"讞 讚讜诪讛 诇爪诇讜讞讬转 砖诇 驻诇讬讬讟讬谉 讗诐 讛讜讗 诪专讬拽 转讜专转讜 诇讗讞专讬诐 专讬讞讜 谞讜讚祝 讜诪讜住讬祝 讞讻诪讛 讜讗诐 讛讜讗 诪讞讝讬拽 转讜专转讜 诇注爪诪讜 讜讗讬谞讜 专讜爪讛 诇诇诪讚讛 诇讗讞专讬诐 讗讬谞讜 诪讜住讬祝 讞讻诪讛 讜诪讗讘讚 转讜专转讜 注"砖. 讜讝"砖 诇驻讬 砖讝讛 诪讜谞注 讛诇讻讛 诪驻讬 转诇诪讬讚 诇诇诪讚讜 讛专讬 诪谞拽讘讬谉 讗讜转讜 讻讻讘专讛 砖谞转专讜拽谞讛 转讜专转讜 讚专讱 讛谞拽讘讬诐 讜诪砖转讻讞讛 讛讬诪谞讜 讜讗诪专 讗讘讬讬 讘讚"诪 砖讛转讜专讛 谞诪砖诇讛 诇诪讬诐 讻诪讜 砖讛诪讬诐 讬讜爪讗讬谉 讚专讱 谞拽讘讬 讻诇讬 讝讛 讛谞拽专讗 讗讜讻诇讗 讻讱 讛转讜专讛 讬讜爪讗转 讜谞转专讜拽谞讛 诪讗讬砖 讛讝讛 讜诪砖转讻讞转 讛讬诪谞讜:


讜讗诪专 讗诐 诇诪讚讜 诪讛 砖讻专讜 讝讜讻讛 诇讘专讻讜转 讻讬讜住祝. 诇驻讬 砖讛转讜专讛 讛讬讗 诪讝讜谉 讛谞砖诪讛 讻诪讜 讛诇讞诐 诇讙讜祝 讜讻诪讜 砖讝讻讛 讬讜住祝 诇讘专讻讜转 砖讻诇讻诇 讗转 讗讞讬讜 讜注诪讬 讛讗专抓 讘诇讞诐 讻谉 讬讝讻讛 讛转"讞 讛诪讻诇讻诇 讗讞专讬诐 讘诇讞诐 讛转讜专讛 讜诪诇诪讚讛 诇讛诐. 讜诪住讬讬诐 讻诇 讛诪诇诪讚 转讜专讛 讘注讜讛"讝 讻讜' 讛讬讗 讛讘专讻讛 诇专讗砖 讬讜住祝 砖谞讗诪专 讘专讻转 讗讘讬讱 讙讘专讜 讜讙讜' 砖讛讬讗 讛谞讞诇讛 讘诇讬 诪爪专讬诐 砖讘注讜讛"讘 讻诪"砖 讜讛讗讻诇转讬讱 谞讞诇转 讬注拽讘 讗讘讬讱 讜讙讜' 讜注诇 讝讛 讗诪专 讜诪专讜讛 讙诐 讛讜讗 讬讜专讛 讻诪"砖 讘讬讜住祝 砖讻诇讻诇诐 讘注讜讛"讝 讜讝讻讛 诇讘专讻转 讗讘讬讜 讘注讜讛"讘:


讬讞讬 专讗讜讘谉 讻讜'. 注讬' 驻讬专砖"讬 讘讞讜诪砖 砖诇讗 讬讝讻专 讻讜' 专"诇 砖诇讗 讛讜讝讻专 讝讛 讘讻诇 讘专讻转 讛砖讘讟讬诐 砖讬讝讻讜 诇注讜讛"讘 讗诇讗 讘专讗讜讘谉 诇讜诪专 诇讱 砖诇讗 讬讝讻专 诇讜 诪注砖讛 讘诇讛讛 诇注讜讛"讘 讚讗驻讬' 诇诪"讚 驻专拽 讘诪讛 讘讛诪讛 讚专讗讜讘谉 讞讟讗 讛专讬 注砖讛 转砖讜讘讛 讜注讜讚 讚讗驻讬诇讜 讘讗 注诇 讗"讗 讗诪专讬' 驻专拽 讛讝讛讘 讬砖 诇讜 讞诇拽 诇注讜讛"讘:


诪讛讻讗 讜专讘讬诐 诪讬砖讬谞讬 注驻专 讬拽讬爪讜 讗诇讛 诇讞讬讬 讜讙讜'. 讘驻"拽 讚专"讛 诪驻讜专砖 讗诇讜 讛诐 讛讘' 讻转讜转 砖讬注诪讚讜 诇讬讜诐 讛讚讬谉 讛讗' 砖诇 爪讚讬拽讬诐 讗诇讛 诇讞讬讬 注讜诇诐 讜讛讘' 砖诇 专砖注讬诐 讜讗诇讛 诇讞专驻转 讜讙讜' 注"砖:


诇讱 诇拽抓 讜讙讜'. 诇驻讬 砖讬砖 诇讗讚诐 讘' 拽讬爪讬谉 讛讗讞转 讛讬讗 讛诪讬转讛 讻诪"砖 讚讜讚 讛讜讚讬注谞讬 讛' 拽讬爪讬 讜讙讜'. 讜讛讘' 讛讬讗 讛拽抓 砖诇 讛讙讗讜诇讛 诇讝诪谉 讛转讞讬讬讛 讜讝"砖 讜讗转讛 讚谞讬讗诇 诇讱 诇拽抓 讛诪讬转讛 讜转谞讜讞 砖诐 注"讚 讬谞讜讞讜 注诇 诪砖讻讘讜转诐 讜讗讞"讻 讜转注诪讜讚 讘转讞讛"诪 诇讙讜专诇讱 讻驻讬 讙讜专诇讱 讜讞诇拽讱 诇讝讻讜转 讗诐 诇讞讬讬 注讜诇诐 讜讗诐 诇讚专讗讜谉 讜讗诪专 砖转注诪讜讚 诇拽抓 讛讬诪讬谉 讛讜讗 拽抓 讛讙讗讜诇讛 诇驻讬 砖拽抓 讛诪讬转讛 讛讜讗 拽抓 砖诪讗诇讬 诪爪讚 诪讚讛"讚 讜讗诪专 讘拽抓 讛讙讗讜诇讛 拽抓 讛讬诪讬谉 诪爪讚 讛专讞诪讬诐 讙讚讜诇讬诐 砖转讛讬讛 讛转讞讬讬讛 讜讛讙讗讜诇讛 讘"讘 讗诪谉:


讜注诇 诪讘讜注讬 诪讬诐 讜讙讜'. 讗诪专 讛诪专讞诐 讘注讜讛"讝 诇讛谞讛讬讙诐 讘谞讞转 讝讜讻讛 诇讛谞讛讬讙诐 讘注讜讛"讘 讜讘转谞讗讬 砖注诇 诪讘讜注讬 诪讬诐 讬谞讛诇诐 讚讛讬讬谞讜 注"驻 讛转讜专讛 砖谞拽专讗转 诪讘讜注讬 诪讬诐 讞讬讬诐 讬谞讛诇诐 讗讘诇 讗诐 诇讗 讬拽讘诇讜 讛转讜专讛 讬谞讛讬讙诐 讘拽讜砖讬 诇讛讚专讬讻诐 注诇 驻讬 讛转讜专讛 讜拽"诇:


讙讚讜诇讛 讚注讛 砖谞转谞讛 讻讜'. 诪讘讜讗专 砖讛讚注转 讛讬讗 讛注诇讬讜谞讛 砖讘讙' 讛诪注诇讜转 砖讛诐 讞讻诪讛 讘讬谞讛 讜讚注转 讻驻讬专砖"讬 驻' 讻讬 转砖讗 讜讛讜讗 专讜讞 讛拽讚砖 讜讗诪专 砖讛讜讗 讘讬谉 讘' 讗讜转讬讜转 讜诇讗 讘' 转讬讘讜转 讛砖诐 讻驻讬专砖"讬 讜注讜讚 谞专讗讛 诇驻讬 砖讗讜转讬讜转 讛砖诐 讗讬谞讜 讻诪讜 转讬讘讛 讗讞专转 诪讞讜讘专转 讻讱 讗讘诇 诪讬 砖讬讜讚注 诇爪专祝 爪讬专讜驻谉 讛讜讗 诪讚注转 讜专讜讞 讛拽讚砖 讘注爪诪讜 讗砖专 注"讝 讗诪专讜 讘驻专拽 讛专讜讗讛 讬讜讚注 讛讬讛 讘爪诇讗诇 诇爪专祝 讗讜转讬讜转 砖谞讘专讗讜 讘讛谉 砖诪讬诐 讜讗专抓 讻转讬讘 讛讻讗 讜讬诪诇讗 讗讜转讜 专讜讞 讗诇讛讬诐 讘讞讻诪讛 讜讘转讘讜谞讛 讜讘讚注转 讜讻转讬讘 讛转诐 讛' 讘讞讻诪讛 讬住讚 讜讙讜' 讜诇讝讛 讗诪专 讘讬谉 讘' 讗讜转讬讜转 讛' 讗讞讚 诪讬诪讬谉 讜讗讞讚 诪砖诪讗诇 讜讛诐 诪讚讜转讬讜 讜讗讜转讬讜转讬讜 诪讚转 讛专讞诪讬诐 讜诪讚转 讛讚讬谉 讜讘爪诇讗诇 讛讬讛 诪爪专驻谉 讻诪讜 讘砖诪讬诐 讜讘讗专抓 砖谞讗诪专 讘讬讜诐 注砖讜转 讛' 讗诇讛讬诐 砖爪专祝 讗讜转谉 讛拽讘"讛 讜注"讝 讛讻讜讜谞讛 讛讜住讬祝 专' 讗诇注讝专 讜讗诪专 讙讚讜诇 诪拽讚砖 砖谞讬转谉 讘讬谉 讘' 讗讜转讬讜转 砖讛讜讗 谞注砖讛 注"讬 讘爪诇讗诇 砖讛讬讛 讘讜 讛讚注转 讜讛讬讛 讬讜讚注 诇爪专祝 讛讗讜转讬讜转 砖谞讘专讗讜 讘讛诐 砖诪讬诐 讜讗专抓 诇砖转祝 讛专讞诪讬诐 讜讛讚讬谉 讜讻转讘 讛专诪讘"谉 讜讛注谞讬谉 讻讬 讛诪砖讻谉 讬专诪讜讝 诇讗诇讜 讜讛讜讗 讛讬讜讚注 讜诪讘讬谉 住讜讚讜 注讻"诇 讜诪讝讛 讬转讘讗专 诇讱 砖讗专"讗 注讜讚 讻诇 讗讚诐 砖讬砖 讘讜 讚注讛 讻讗诇讜 谞讘谞讛 讘讛诪"拽 讻讜' 讻讬 讛诪拽讚砖 谞讬转谉 讘讬谉 讘' 讗讜转讬讜转 砖讛讜讗 谞讘谞讛 注"讬 讘爪诇讗诇 砖讛讬讛 讘讜 讚注讛 砖谞讬转谉 讙"讻 讘讬谉 讘' 讗讜转讬讜转 注诇 讛讻讜讜谞讛 砖讗诪专谞讜 诪讬 砖讬砖 讘讜 讚注讛 讛讜讗 讙"讻 专讗讜讬 砖讬讘谞讛 讘讬转 讛诪拽讚砖 (注"讬) 讘讬诪讬讜 注讜讚 注讬讬谉 讘讝讛 讘注"讬 讘砖诐 讞讬讚讜砖讬 讛专砖讘"讗:


讜讗诪专 讗诇讗 诪注转讛 讙讚讜诇讛 谞拽诪讛 砖谞讬转谞讛 讘讬谉 讘' 讗讜转讬讜转 讻讜' 专"诇 诪讛 砖讬讬讱 讘讝讛 爪讬专讜祝 讗讜转讬讜转 讛砖诐 讛专讞诪讬诐 讜讛讚讬谉 讜讗诪专 诇诪诇转讬讛 讛"谞 讚讘' 讛讜驻注讬讜转 讛诇诇讜 诇诪讛 讗' 诇诪讚转 讟讜讘讛 诇讬砖专讗诇 讜讗讞讚 诇驻讜专注谞讜转 诇注讜讘讚讬 讻讜讻讘讬' 讛讜讗 讛爪讬专讜祝 讛专讞诪讬诐 讜诪讚转 讛讚讬谉 注"讬 谞拽诪讛 砖讛讜驻注讛 讘诪讚转 专讞诪讬诐 诇讬砖专讗诇 讜讛讜驻注讛 讘诪讚转 讛讚讬谉 诇注讜讘讚讬 讻讜讻讘讬诐 讜讬砖 讘讝讛 讞讬诇讜祝 谞讜住讞讗讜转 讚讛讻讗 诪驻专拽 讗讬谉 注讜诪讚讬谉 讚讛讻讗 讙专住讬' 讘' 讛讜驻注讜转 讻讜' 讜讛转诐 讙专住讬' 讘' 谞拽诪讜转 讛诇诇讜 讻讜' 讙诐 砖砖诐 诪讬讬转讬 拽专讗 讚讛讜驻讬注 诪讛专 驻讗专谉 讜讛讻诇 注讜诇讛 诇注谞讬谉 讻讜讜谞讛 讗讞转 砖讛谞拽诪讛 讛讬讗 讛讛讜驻注讛 砖诇 讗讜转讬讜转 讛砖诐 讛讗' 诇讟讜讘讛 诪讬诪讬谉 诇讬砖专讗诇 讛讜驻讬注 诪讛专 驻讗专谉 讜讗' 诇砖诪讗诇 诇专注讛 诇注讜讘讚讬 讻讜讻讘讬诐 讗诇 谞拽诪讜转 讛讜驻讬注 讜诪驻讜专砖 注讜讚 讘驻' 讗讬谉 注讜诪讚讬谉 讘讞讚讜砖讬谞讜 注"砖:


讻诇 讗讚诐 砖讬砖 讘讜 讚注讛 诇住讜祝 诪转注砖专 讻讜'. 诇讻讗讜专讛 拽砖讛 砖讛专讬 谞讗诪专 诇讗 诇讞讻诪讬诐 诇讞诐 讜诇讗 诇谞讘讜谞讬诐 注讜砖专 讜讙讜' 讜讬砖 诇讬讬砖讘 注"驻 诪"砖 讘驻专拽 讘' 讚谞讚讛 诪讛 讬注砖讛 讗讚诐 讜讬转注砖专 讗"诇 讬专讘讛 讘住讞讜专讛 讜讻讜' 讗"诇 讛专讘讛 注砖讜 讻谉 讜诇讗 讛讜注讬诇讜 讗诇讗 讬讘拽砖 专讞诪讬诐 诇诪讬 砖讛注讜砖专 砖诇讜 讜讝"砖 讻诇 砖讬砖 讘讜 讚注讛 诇住讜祝 诪转注砖专 讚讘转讞诇讛 诪专讘讛 讘住讞讜专讛 讜诇讘住讜祝 砖专讜讗讛 讘砖讻诇讜 讜讚注转讜 砖诇讗 讛讜注讬诇 诇讜 讙诪专 讘讚注转讜 诇讘拽砖 专讞诪讬诐 诪诪讬 砖讛注讜砖专 砖诇讜 讜讝"砖 讘讛驻讱 讝讛 诪讬 砖讗讬谉 讘讜 讚注讛 住讜祝 讛讜讗 讙讜诇讛 讜讻讜' 讚诪转讜讱 砖讛讜讗 诪专讘讛 讘住讞讜专讛 讜诇讗 讛讜注讬诇 诇讜 讜诇驻讬 砖讗讬谉 讘讬 讚注转 讗讬谉 诪讘拽砖 专讞诪讬诐 讜谞注砖讛 注谞讬 诇讘住讜祝 讜讛讜讗 讙讜诇讛 讗祝 诪诪拽讜诪讜 砖爪专讬讱 诇诪讻专讜 诪讞诪转 讚讞拽讜 讜拽"诇:


讻诇 讗讚诐 砖讗讬谉 讘讜 讚注讛 讗住讜专 诇专讞诐 注诇讬讜 讻讜'. 讛讗 讜讚讗讬 讚讬砖 诇专讞诐 注诇 讻诇 诪注砖讬讜 砖诇讗 讘讟诇讜 爪讜专转谉 讻驻讬 讛讘专讬讗讛 讗讘诇 讛讗讚诐 讻讬讜谉 砖谞讘专讗 讘讚注转讜 讜讘砖讻诇讜 讗诐 讗讬谉 诇讜 讚注转 讛专讬 讛讜讗 诪讗讘讚 爪讜专转讜 讜讗讬谉 讝讛 讘讻诇诇 讻诇 诪注砖讬讜 诇专讞诪讜 讻讬 讛讗诇讛讬诐 注砖讗讜 讬砖专 讘讚注转 讜注讚"讝 讗诪专 讙"讻 讻诇 讛谞讜转谉 驻转讜 诇诪讬 砖讗讬谉 讘讜 讚注讛 讻讜'. 讜注"驻 诪"砖 讘驻专拽 注"驻 讘砖注讛 砖讗诪专 诇讜 讛拽讘"讛 诇讗讚诐 拽讜抓 讜讚专讚专 转爪诪讬讞 诇讱 讝诇讙讜 注讬谞讬讜 讚诪注讜转 讗"诇 专讘砖"注 讗谞讬 讜讞诪讜专讬 谞讗讻诇 讘讗讘讜住 讗讞讚 讻讬讜谉 砖讗"诇 讘讝注转 讗驻讬讱 转讗讻诇 诇讞诐 谞转拽专专讛 讚注转讜 讜讛讜讗 讻讬 讛讬讛 讗讚诐 讛专讗砖讜谉 讞砖讘 诪注讬拽专讗 讻讬讜谉 砖诪讗讻诇讜 砖讜讛 讻讞诪讜专 讬砖转讜讜讛 讘讚注转讜 讻讞诪讜专 讻讬 诪讝讜谞讜转 讛讞诪专讬 讬讜诇讬讚讜 讟讘注 讛讞诪专讬 讜诇讗 谞转拽专专讛 讚注转讜 注讚 砖讗"诇 砖讬讗讻诇 诇讞诐 讻讬 讛诇讞诐 讛讜讗 讟注诐 讚讙谉 讜讻讘专 讘讗专谞讜 讘驻专拽 讘谉 住讜专专 讙讘讬 讞讟讛 砖讗讻诇 讗讚诐 讛专讗砖讜谉 砖讟注诐 讚讙谉 诪讘讬讗 讛讚注转 诇讗讚诐 讜注"讻 讝讛 砖谞讜转谉 讛诇讞诐 诇诪讬 砖讗讬谉 讘讜 讚注转 讜专讗讜讬 诇诪讝讜谉 讛讞诪讜专 砖讛讜讗 讬砖转讜讜讛 诇讜 专讗讜讬 砖讬转讬讬住专 注诇 讞讟讗 讝讛:


讻诇 讘讬转 砖讗讬谉 讚讘专讬 转讜专讛 讻讜'. 讗讬讬专讬 讘讘注诇 讛讘讬转 砖讗讬谞讜 转"讞 讜讗诐 讗讬谉 讚讘专讬 转讜专讛 谞砖诪注讬诐 讘讘讬转讜 讘诇讬诇讛 讚讗驻砖专 讘讬讜诐 诪转讜讱 注住拽讬讜 砖诇 讘注诇 讛讘讬转 讗讬 讗驻砖专 诇诇诪讜讚 讘讘讬转讜 讗讘诇 讘诇讬诇讛 砖讘注诇 讛讘讬转 驻谞讜讬 诪注住拽讬讜 讜讗讬谉 讚讘专讬 转讜专讛 谞砖诪注讬诐 讘讜 讗"谞 讚讘讬讜诐 讗驻砖专 砖诇讗 谞砖诪注 讚讘专讬 转讜专讛 诪驻谞讬 拽讜诇 讛诪讜诇讛 砖诇 讛诪讜谉 讗讘诇 讗诐 讘诇讬诇讛 砖讛拽讜诇 谞砖诪注 讜讗讬谉 谞砖诪注 讘讜 讚"转 讛"讝 砖专注 讘注讬谞讬讜 诇诇诪讜讚 转讜专讛 讘讘讬转讜 讻讚讻转讬讘 讬专注 砖专讬讚 讘讗讛诇讜 讜注讜谞砖讜 砖讗砖 讗讜讻诇转讜 砖讛讜讗 讗砖 砖诇 讙讬讛谞诐 砖讗诐 讛讬讛 谞砖诪注 讘讜 讚讘专讬 转讜专讛 砖谞拽专讗转 讗砖 讻诪"砖 讻讛 讚讘专讬 讻讗砖 诇讗 讛讬讛 讬讻讜诇 讗砖 砖诇 讙讬讛谞诐 诇砖诇讜讟 讘讜 讚讗砖 砖诇 转讜专讛 讛讜讗 讗砖讜 砖诇 讛拽讘"讛 讗砖 讗讜讻诇讛 讗砖 讜讘注谞讬谉 讝讛 讗诪专 讙"讻 讻诇 砖讗讬谞讜 诪讛谞讛 转"讞 讻讜' 诪讬讬专讬 讘诪讬 砖讗讬谞讜 转"讞 讜讙诐 讗诐 讛讜讗 讗讬谞讜 注讜住拽 讘转讜专讛 讛讬讛 诇讜 诇住讬讬注 诇讚讘专讬 转讜专讛 讻诪"砖 注抓 讞讬讬诐 讛讬讗 诇诪讞讝讬拽讬诐 讘讛 诇注讜住拽讬诐 讘讛 诇讗 谞讗诪专 讗诇讗 诇诪讞讝讬拽讬诐 讜讝讛 砖讗讬谞讜 诪讞讝讬拽 诇讜诪讚讬 转讜专讛 讗讬谞讜 专讗讜讬 诇讛讬讜转 讘讜 住讬诪谉 讘专讻讛 讻讬 讛转讜专讛 讛讬讗 讛谞讜转谞转 讞讬讬诐 讜讘专讻讛 诇诇讜诪讚讬讛 讜诇诪讞讝讬拽讬诐 讘讛:


讻诇 讛诪讞诇讬祝 讘讚讬讘讜专讜 讻讜'. 诪讚诇讗 讻转讬讘 诪转注转注 讜讻转讬讘 讻诪转注转注 讘讻"祝 讛讚诪讬讜谉 讚专砖 诇讬讛 讛讻讬 砖讛讜讗 诪专诪讛 讜诪讞诇讬祝 讘讚讬讘讜专讜 讜诪转注讛 讘讜 讞讘专讜 讻讗诇讜 注讜讘讚 注讘讜讚转 讻讜讻讘讬诐 砖谞拽专讗 转注转注 讻讚讻转讬讘 转注转讜注讬诐 讜讛讜讗 诪讘讜讗专 讻讬 讛讗诪转 讛讜讗 讻诇诇 讙讚讜诇 讘拽讬讜诐 讛转讜专讛 讜讛讛讬驻讱 讛砖拽专. 讜讻转讘 讘注诇 注讬拽专讬诐 讘讝讛 砖讘注诇 注讘专讛 讜讙讝诇谉 讘讗 诇驻谞讬 讞讻诐 讗讞讚 诇拽讘诇 转砖讜讘讛 讗诇讗 砖诇讗 讛讬讛 讬讻讜诇 诇拽讘诇 注诇讬讜 讜诇讛注诪讬讚 注诇 注爪诪讜 专讘讜讬 诪爪讜转 砖讘转讜专讛 讗"诇 讛讞讻诐 拽讘诇 注诇讬讱 讚讘专 讗讞讚 诇砖讜诪专讜 讻专讗讜讬 讜讗"诇 讛谉 讗"诇 讛讞讻诐 拽讘诇 注诇讬讱 诇讜诪专 讗诪转 讜拽讘诇 注诇讬讜 诇讬诪讬诐 讛诇讱 诇诇住讟诐 驻讙注 讘讜 讗讬砖 讗讞讚 讜讗诪专 诇讬讛 诇讛讬讻谉 讗转讛 讛讜诇讱 谞讝讻专 砖拽讘诇 注诇讬讜 诇讜诪专 讗诪转 讜住讬驻专 诇讗讬砖 讛讛讜讗 讜讻谉 驻讙注 讘讗讬砖 讗讞专 讜讻讜' 诪讬讚 讛专讛专 讗讜转讜 诇住讟讬诐 讗诇讜 讘' 讬讛讬讜 注诇讬 注讚讬诐 诇讛专讙谞讬 讜讻讜' 注讚 砖谞诪谞注 讘注讘讜专 讝讛 诪诪注砖讬讜 讛专注讬诐 讜讻讜' 注"砖:


诇注讜诇诐 讛讜讬 拽讘诇 讜拽讬讬诐 讻讜'. 诪诇转 拽讘诇 讛讜讗 转专讙讜诪讜 砖诇 讞砖讱 讘讻诇 诪拽讜诐 讜专"诇 砖讬注砖讛 讗转 注爪诪讜 讻讗诇讜 讛讜诇讱 讘诪拽讜诐 讞讜砖讱 讜讗诇 讬转专讗讛 注爪诪讜 讘驻谞讬 讛讘专讬讜转 讜诇讗 讬转拽谞讗讜 讘讜 讜转讛讗 拽讬讬诐 砖诇讗 讬砖诇讜讟 讘讜 拽谞讗转 讛讘专讬讜转 讜注讬谉 讛专注 讜诪讬讬转讬 讛讚诪讬讜谉 诪讘讬转 讗驻诇 砖讗驻讬诇转讜 砖诇讗 讬转专讗讛 讘讜 讛讬讗 拽讬讜诪讜:


讻诇 讛诪住转讻诇 讻讜'. 驻讬专砖"讬 诪住转讻诇 诪讞砖讘 讻讜' 诪讚谞拽讟 注专讜讛 诇砖讜谉 讬讞讬讚 讜诇讗 拽讗诪专 讛诪住转讻诇 讘注专讬讜转 诪砖诪注 诇讬讛 讚讘讞讚 注专讜讛 拽诪讬讬专讬 讜讛讬讗 讗砖转 讗讬砖 讛诪爪讜讬讛 讜砖讻讬讞讗 讜讚拽讗诪专 诪讞砖讘 讘诪拽讜诐 诪住转讻诇 讛讗 讜讚讗讬 讚诪住转讻诇 诪诪砖 谞诪讬 注讘讬专讛 讙讚讜诇讛 讘讬讚讜 讗诇讗 讚注讜谞砖 讛讝讛 讚拽砖转讜 谞谞注专转 讛讜讗 讘讗 注诇 讛诪讞砖讘 转诪讬讚 注诇 讗砖转 讗讬砖 讜诪拽砖讛 注爪诪讜 诇讚注转 讗讜转讜 讛拽讬砖讜讬 谞谞注专 诪诪谞讜:


讜讻讬 诪讛 注谞讬谉 砖讗讜诇 讗爪诇 专讞诐 讻讜'. 讻讘专 诪驻讜专砖 讘拽专讗 诪讛 注谞讬谞诐 讝讛 诇讝讛 砖讗诪专 砖诇砖 讛谞讛 诇讗 转砖讘注谞讛 讜讙讜' 砖讗讜诇 讜注讜爪专 专讞诐 讜讗专抓 诇讗 讜讙讜' 讜讬"诇 诪砖讜诐 讚讘讗专抓 诪驻讜专砖 讘讛 诪诪讛 砖诇讗 转砖讘注 讗专抓 诇讗 砖讘注讛 诪讬诐 讗讘诇 砖讗讜诇 讜注讜爪专 专讞诐 讗讬谞讜 诪驻讜专砖 讘拽专讗 诪诪讛 讗讬谉 砖讘注讬诐 讚讛讬讬谞讜 砖讗讜诇 诪诪转讬诐 讜专讞诐 诪转砖诪讬砖 讜诇讛讻讬 拽讗诪专 讜讻讬 诪讛 注谞讬谉 砖讗讜诇 讗爪诇 专讞诐 讚讛谞讬 转专转讬 讚讻转讬讘讬 讙讘讬 讛讚讚讬 诇注谞讬谉 砖讗讬谞谉 砖讘注讬诐 讗讬谞讜 诪驻讜专砖 讘拽专讗 讻诪讜 讘讗专抓 讗诇讗 诇讜诪专 诇讱 砖讬砖 诇讛诐 讙诐 讚诪讬讜谉 讗讞专 讚诪讛 专讞诐 诪讻谞讬住 讜诪讜爪讬讗 讻讜' 讛讜讗 讘注爪诪讜 诪砖诇 讚讘转 拽讬住专 讚砖谞讬 讬爪讬专讜转 讬砖 诇讗讚诐 讚讬爪讬专转讜 诪谉 讛诪讬诐 讛讜讗 讘专讞诐 讘注讜诇诐 讛讝讛 讜讬爪讬专转讜 诪谉 讛讟讬讟 讛讜讗 讬爪讬专转讜 讘砖讗讜诇 诇注转讬讚 讜讗诪专 讚讬砖 讘讬爪讬专讛 讝讜 砖诇 转讞讬讬转 讛诪转讬诐 诪谉 讛砖讗讜诇 讝讜 拽诇 讜讞讜诪专 诪讬爪讬专转 讛专讞诐 砖讘注讜诇诐 讛讝讛:


拽讚讜砖 讬讗诪专 诇讜 讻诇 讛讻转讜讘 讜讙讜'. 讙诐 专砖注讬诐 讬注诪讚讜 诇讝诪谉 转讞讬讬转 讛诪转讬诐 讗讘诇 讗诪专 拽讚讜砖 讬讗诪专 诇讜 诇讻诇 讛讻转讜讘 诇讞讬讬诐 讚讛讬讬谞讜 诇爪讚讬拽讬诐 砖谞讻转讘讬诐 诇讗诇转专 诇讞讬讬 注讜诇诐 讛讘讗 讜诇讗 讬讗诪专 讻谉 诇专砖注讬诐 砖诇讗 讬注诪讚讜 专拽 诇讞专驻转 注讜诇诐 讻讚讗诪专讬' 驻"拽 讚专"讛:





讞讻诪转 砖诇诪讛

讙诪专讗 讗"诇 诇诪讬诇转讗 讻讜'. 谞"讘 驻专拽 讗讬谉 注讜诪讚讬谉 讗讬谉 诇诪讬诇转讛 诪讬讛讗 讙讚讜诇讛 讛讬讗 讻讚注讜诇讗 讻讜' 砖诐 讜讗诪专 专' 讗诇注讝专 讻讜' 讻爪"诇 讘讻诇 诪拽讜诐:


专砖"讬 讘讚"讛 诪砖砖转 讬诪讬 讻讜'. 谞"讘 砖讬讬讱 诇注讬诇:


讘讚"讛 诪砖砖转 讻讜' 讘专讗 讘砖讘讬诇 讻讜' 讻爪"诇:


讘讚"讛 讜诪专讜讛 讻讜' 诇注讜诇诐 讛讘讗 诇讬砖谞讗 讗讞专讬谞讗 诪专讜讛 诇砖讜谉 诪讜专讛 讻爪"诇:


讘讚"讛 讙讚讜诇 诪拽讚砖 讞砖讜讘 讛讜讗 讛住"讚:


讘讚"讛 讻诇 砖讗讬谞讜 诪砖讬讬专 驻转讬转讬谉 讻讜' 讻爪"诇:


讘讚"讛 拽砖转讜 谞谞注专转 讻讜' 诪讜诇讬讚 砖谞讗诪专 注专讬讛 转注讜专 拽砖转讱 注专讬讛 砖讗转讛 诪住转讻诇 讘讛 诪诪砖 讘注专讜转讛 讛讬讗 转注讜专 拽砖转讱 讚讘专 讗讞专 讛诪住转讻诇 讻讜' 讚讗砖转 讗讬砖 拽砖转讜 讻讜' 讻爪"诇 讜讛讚"讗:


讘讚"讛 砖讗讜诇 讜注讜爪专 讻讜' 诪讬诐 拽讘专 讻讜' 诪讘注讬诇讜转 讜讻谉 讗专抓 诇讗 砖讘注讛 诪讬诐 讻爪"诇 讜讛住"讚 讜讛讚"讗:


讘讚"讛 砖注转讬讚 讛拽讘"讛 讻讜' 讗讬谉 讞讜讝专讬谉 诇讗驻专诐 讘讬谉 讬诪讜转 讛诪砖讬讞 讜诇注讜诇诐 讛讘讗 讻讜' 讻爪"诇. 讜谞"讘 讻讱 谞专讗讛 诇讬 诇讛讙讬讛:





专砖"砖

讙诪专讗 讻诇 讛诪砖讬讬专 讻讜' 讻讗讬诇讜 注讜讘讚 注"讙 砖谞讗诪专 讻讜'. 讻爪"诇:



专砖"讬 讚"讛 讜讗转讛 诇讱. 诇拽抓 讛讬诪讬谉. 讻爪"诇:



专砖"讬 讚"讛 砖注转讬讚 讛拽讘"讛 讻讜'. 注讬' 专讬"祝 讘注"讬:





讘谉 讬讛讜讬讚注

讻旨指诇 讛址诪旨讜止谞值注址 讛植诇指讻指讛 诪执驻旨执讬 转旨址诇职诪执讬讚.. 诪职谞址拽旨职讘执讬谉 讗讜止转讜止 讻旨执讻职讘指专指讛 (诪砖诇讬 讬讗, 讻讜) (诪诇讻讬诐 讘 讬讘, 讬). 讛讗 讚谞拽讟 讻旨执讻职讘指专指讛 谞专讗讛 诇讬 讘住"讚 讚讛诪诇诪讚 转讜专讛 诇讗讞专讬诐 讝讜讻讛 诇讘专讻讛 讬注谉 讻讬 讻诇 诪砖驻讬注 谞拽专讗 讝讻专 讜讗诪专讜 专讘讜转讬谞讜 讝"诇 讝指讻指专 [227] 讙讬诪讟专讬讗 讘旨职专指讻指讛 [227] 讜讝讛 讛诪诇诪讚 砖讛讜讗 诪砖驻讬注 砖谞拽专讗 讝讻专 讝讜讻讛 诇讘专讻讛 讜注诇 讻谉 讝讛 讛诪讜谞注 讛诇讻讛 诪驻讬 讛转诇诪讬讚 讗讬谞讜 专讜爪讛 诇讛讬讜转 讝讻专 谞诪爪讗 讗讬谞讜 讞驻抓 讘讘专讻讛 讜转专讞拽 诪诪谞讜 诇讻讱 谞讛驻讻讬诐 诇讜 讗讜转讬讜转 讘旨职专指讻指讛 诇讗讜转讬讜转 讻旨执讘职专指讛旨 讚讛诐 砖讜讬诐 诇讻讱 讗诪专 '诪职谞址拽旨职讘执讬谉 讗讜止转讜止 讻旨执讻职讘指专指讛'.
讜讛谞讛 诪讛专砖"讗 讝"诇 驻讬专砖 注谞讬谉 诪谞拽讘讬诐 讛讬讬谞讜 专爪讜谞讜 诇讜诪专 砖砖讜讻讞 转诇诪讜讚讜 注讬讬谉 砖诐 讜爪专讬讱 诇讛讘讬谉 讬讚诪讛讜 诇讻诇讬 砖讬砖 讘讜 谞拽讘 讻诪讜 诪砖驻讱 砖拽讜专讬谉 讘注专讘讬 专讬讞"转讬 讜诇诪讛 讚讬诪讛讜 诇讻讘专讛 砖讬砖 讘讛 谞拽讘讬诐 专讘讬诐 讜谞拽讘讬诐 拽讟谞讬诐? 讜谞专讗讛 讛讻讜谞讛 讻讬 讛讜讗 讬讜讚注 讘讜讚讗讬 讻诪讛 讜讻诪讛 讛诇讻讜转 讜诪讬谞讬 诇讬诪讜讚 讜讛讜讗 讗讬谞讜 砖讜讻讞 讛讻诇 诇讙诪专讬 讗诇讗 砖讜讻讞 诪讻诇 讚讘专 讜讚讘专 诪讞爪讬转讜 讗讜 砖诇讬砖讜 讜讝讛 讬拽砖讛 注诇讬讜 讬讜转专 砖讝讜讻专 诪讛 讛讬讛 讘讬讚讜 讜讗讬谉 诪讜注讬诇 讻诇讜诐 砖讗诐 砖讻讞 讞爪讬讜 砖诇 讚讘专 讗讜 砖诇讬砖讜 讗讬谞讜 讬讻讜诇 诇讚讘专 讘讜 讻诇讜诐 讜诇讻谉 讚讬诪讛讜 诇讻讘专讛 砖讬砖 讘讛 谞拽讘讬诐 讛专讘讛 讜讗讬谞讛 谞拽讜讘讛 谞拽讘 讗讞讚 讙讚讜诇.
讜诪讛 砖讗诪专 '讻旨执讬 讗讜旨讻职诇指讗 讚旨职拽址爪职专值讬' 讛讚讘专 讬驻诇讗 诪讛 讘讗 讗讘讬讬 诇讞讚砖 讘讚诪讬讜谉 讻诇讬 讝讛 注诇 讻诇讬 砖诇 讻讘专讛 讻讬 注谞讬谉 讗讞讚 讛诐 讜讝讛 讛讻诇讬 讙诐 讻谉 讛讜讗 注砖讜讬 讻讻讘专讛, 讜谞专讗讛 讻讬 讻诇讬 讝讛 讛讜讗 砖诇 讻讜讘住讬谉 讜诪讝诇驻讬谉 讘讜 诪讬诐 注诇 讛讘讙讚讬诐 讻诪讜 砖驻讬专砖 专砖"讬 讝"诇 讜诇驻讬 讚讘专讬 诪讛专砖"讗 讝"诇 注谞讬谉 讛谞拽讘讬诐 讛讜讗 讻讗谉 注诇 讛砖讻讞讛 砖转转专讜拽谉 转讜专转讜 讚专讱 讛谞拽讘讬诐 砖诪砖讻讞讛 诇讻讱 讘讞专 诇注砖讜转 讚诪讬讜谉 讝讛 诇讻诇讬 讝讛 砖讚专讱 谞拽讘讬讜 讬讜爪讗讬谉 讛诪讬诐 诪诪谞讜 讜讻谉 讘讗讚诐 讝讛 讬讜爪讗讛 讛转讜专讛 砖谞诪砖诇讛 诇诪讬诐 诪诪谞讜.



专址讘 讗址砖讈执讬 讗指诪址专 诪值讛指讻指讗: "讜职讗址转旨指讛 诇值讱职 诇址拽旨值抓, 讜职转指谞讜旨讞址, 讜职转址注植诪止讚 诇职讙止专指诇职讱指 诇职拽值抓 讛址讬旨指诪执讬谉" (讚谞讬讗诇 讬讘, 讬讙). 驻讬专砖 专砖"讬 诇拽抓 砖注转讬讚 讛拽讚讜砖 讘专讜讱 讛讜讗 诇讛讞讝讬专 讬诪讬谞讜 讜讻讜'. 讜注讜讚 谞专讗讛 诇讬 讘住"讚 讚讗讜转讬讜转 讛注讜诪讚讬谉 诪讬诪讬谉 砖诇 讗讜转讬讜转 讛砖诐 讘专讜讱 讛讜讗 讛诐 讻讜讝"讜 [39] 砖讛诐 诪住驻专 讟"诇 [39] 砖讘讛诐 谞专诪讝 讟诇 砖诇 转讞讬讬转 讛诪转讬诐 讜讘砖诐 讝讛 谞驻转讞讬诐 讛拽讘专讜转 讜诇讝讛 讗诪专 '诇职拽值抓 讛址讬旨指诪执讬谉' 讛讜讗 讝诪谉 转讞讬讬转 讛诪转讬诐 砖讬讛讬讛 讘讜 讟诇 砖诇 讛转讞讬讛 砖专诪讜讝 讘讬诪讬谉 砖诇 讗讜转讬讜转 讛砖诐 讘专讜讱 讛讜讗.



讜职讗执诐 诇执诪旨职讚讜止 诪址讛 砖旨讉职讻指专讜止? 讗指诪址专 专指讘指讗, 讗指诪址专 专址讘 砖讈值砖讈侄转: 讝讜止讻侄讛 诇执讘职专指讻讜止转 讻旨职讬讜止住值祝 (诪砖诇讬 讬讗, 讻讜) (讘专讗砖讬转 诪讘, 讜). 谞专讗讛 诇讬 讘住"讚 讟注诐 诇讝讛 讻讬 讬讜住祝 讛爪讚讬拽 注"讛 讻诇 讬砖专讗诇 谞拽专讗讬诐 讘谞讬讜 讗祝 注诇 驻讬 砖讛诐 讗讬谞诐 诪砖讘讟讜 讚讻转讬讘 讙指旨讗址诇职转指旨 讘执旨讝职专讜止注址 注址诪侄旨讱指 讘职旨谞值讬 讬址注植拽止讘 讜职讬讜止住值祝 住侄诇指讛 (转讛诇讬诐 注讝, 讟讝) 谞诪爪讗 讙诐 砖讗专 砖讘讟讬诐 砖讗讬谞诐 讘谞讬讜 讜讝专注讜 拽专讗诐 讘谞讬 讬讜住祝, 讻谉 讝讛 讛诪诇诪讚 转讜专讛 诇转诇诪讬讚讬诐 讻诇 讗诇讜 讛转诇诪讬讚讬诐 谞拽专讗讬诐 讘谞讬讜 讗祝 注诇 驻讬 砖诇讗 讬诇讚诐 讜讻诪讜 砖讗诪专讜 专讘讜转讬谞讜 讝"诇 (住谞讛讚专讬谉 讬讟:) 讻诇 讛诪诇诪讚 讘谉 讞讘讬专讜 转讜专讛 讻讗诇讜 讬诇讚讜 诇讻讱 讗诪专 讝讜止讻侄讛 诇执讘职专指讻讜止转 讻旨职讬讜止住值祝.
讗讜 讬讜讘谉 讘住"讚 讛讘专讻讛 讛讙讚讜诇讛 砖讝讻讛 讗诇讬讛 讬讜住祝 讛爪讚讬拽 注"讛 讛讬讗 注讬谉 讟讜讘讛 讜诇讻谉 诇讗 砖诇讟讛 注讬谉 讛专注 讘讜 讜诇讗 讘讝专注讜 讜讻诪讜 砖讗诪专讜 讘讙诪专讗 注诇 驻住讜拽 讘值旨谉 驻止旨专指转 讬讜止住值祝 讘值旨谉 驻止旨专指转 注植诇值讬 注指讬执谉 (讘专讗砖讬转 诪讟, 讻讘) 讜讻谉 讛讜讗 讘讗讚专讗 拽讚讬砖讗. 讜讛谞讛 讛诪讜谞注 讛诇讻讛 诪转诇诪讬讚 讛讜讗 爪专 注讬谉 砖专讜爪讛 砖转讛讬讛 讛讞讻诪讛 爪专讜专讛 讗转讜 讜诇讗 转讛讬讛 讗爪诇 讝讜诇转讜, 讜诇讛驻讱 讛诪诇诪讚 讞讻诪转讜 诇讗讞专讬诐 讛讜讗 讟讜讘 注讬谉 讜诇讻谉 讝讜讻讛 诇讘专讻讛 砖诇 注讬谉 讟讜讘讛 砖谞转讘专讱 讘讛 讬讜住祝 讛爪讚讬拽 注"讛 诇讜 讜诇讝专注讜 讜诇讻谉 讗诪专 讘专讻讜转 诇砖讜谉 专讘讬诐.
讗讬 谞诪讬 讬讜讘谉 讘住"讚 讬讜住祝 讛爪讚讬拽 注"讛 讝讜讻讛 诇讘专讻讛 砖讬讛讬讛 注诇讬讜谉 注诇 讻诇 讛砖讘讟讬诐 砖讛讜讗 讘住讜讚 讛诇讜诇讘 讛讙讘讜讛 诪讻诇 砖讗专 诪讬谞讬诐 讜讻转讬讘 '爪址讚执旨讬拽 讻址旨转指旨诪指专 讬执驻职专指讞' (转讛诇讬诐 爪讘, 讬讙) 砖谞诪砖诇 讛爪讚讬拽 诇转诪专 砖讛讜讗 讛讚拽诇 讛讙讘讜讛 诪讻诇 讛讗讬诇谞讜转 讜讗诪专转讬 讘住"讚 专诪讝 诇讚讘专 拽讜讚诐 讗讜转讬讜转 讬讜止住值祝 讬砖 讗讜转讬讜转 '讟讛 谞注' 砖讛诐 诪住驻专 讚拽诇 [134] 砖讛讜讗 讛转诪专 砖谞诪砖诇 讘讜 讬讜住祝 讛爪讚讬拽 注"讛 讜讚讜诪讛 诇讜 砖讛讜讗 讙讘讜讛 诪谉 讛讻诇 讜讙诐 讝讛 讬讝讻讛 诇讻讱 讜诇讝讛 讗诪专 讻讗谉 '讜旨讘职专指讻指讛 诇职专止讗砖讈 诪址砖讈职讘旨执讬专' (诪砖诇讬 讬讗, 讻讜) 砖讬讝讻讛 诇讘专讻讛 讛专诪讜讝讛 讘专讗砖 诪砖讘讬专 讛讜讗 讬讜住祝 讛爪讚讬拽 注"讛 砖砖诐 诇诪注诇讛 诪专讗砖 砖诪讜 讬砖 诪住驻专 讚拽诇 砖讙诐 讝讛 讬讛讬讛 讙讘讜讛 讜注诇讬讜谉 注诇 讛讻诇 讻讘讜讚讜.



讻旨指诇 讛址诪职诇址诪旨值讚 转旨讜止专指讛 讘旨指注讜止诇指诐 讛址讝旨侄讛, 讝讜止讻侄讛 讜旨诪职诇址诪旨职讚指讛旨 诇指注讜止诇指诐 讛址讘旨指讗, 砖讈侄谞旨侄讗直诪址专: "讜旨诪址专职讜侄讛 讙旨址诐 讛讜旨讗 讬讜止专侄讗" (诪砖诇讬 讬讗, 讻讛). 谞专讗讛 诇讬 讘住"讚 谞专诪讝讛 注讜诇诐 讛讘讗 讘转讬讘转 讛讜旨讗 砖讻诇 讚讘专 谞注诇诐 谞拽专讗 '讛讜旨讗' 讜注讜诇诐 讛讘讗 谞注诇诪转 诇讝讛 讗诪专 '讙旨址诐 讛讜旨讗' 讝讜 注讜诇诐 讛讘讗 砖讛讬讗 谞注诇诪转 讬讜专讛 讛讜讗 砖诐.
讜诪讛 砖谞讗诪专 '讻旨执讬 诪职专址讞植诪指诐 讬职谞址讛植讙值诐 讜职注址诇 诪址讘旨讜旨注值讬 诪址讬执诐 讬职谞址讛植诇值诐' (讬砖注讬讛 诪讟, 讬) 谞专讗讛 诇讬 讘住"讚 谞专诪讝 注讜诇诐 讛讘讗 讘讗讜转 诪"诐 砖诇 '讬职谞址讛植诇值诐' 砖讛讬讗 诪"诐 住转讜诪讛 讛专讜诪讝转 诇注讜诇诐 讛讘讗 砖诪讜拽驻转 诪讗专讘注 专讜讞讜转 讜诇讗 讻注讜诇诐 讛讝讛 讚爪讚 讛爪驻讜谉 驻转讜讞 讜讗诪专讜 '注址诇 诪址讘旨讜旨注值讬 诪址讬执诐 讬职谞址讛植诇值诐' 砖砖诐 讛讻诇 诪讬诐 讻诇讜诪专 讞住讚讬诐 讜讗讬谉 砖诐 讚讬谞讬诐 讜讙讘讜专讜转. 讗讬 谞诪讬 '诪址讘旨讜旨注值讬 诪址讬执诐' 讗讜转讬讜转 诪诇讜讬 砖诇 诪讬诐 讻讝讛 诪"诐 讬讜"讚 诪"诐 砖讛诐 讗讜转讬讜转 '讚讜诪诐' 讻诇讜诪专 讙诐 讗讞专 砖诪转 讜谞注砖讛 讚讜诪诐 讘拽讘专 讬讞讝讜专 讜讬讞讬讛 讜讬谞讛诇诐 讘注讜诇诐 讛讘讗.



讙旨职讚讜止诇指讛 讚旨值注指讛 砖讈侄谞旨执转旨职谞指讛 讘旨值讬谉 砖讈职转旨值讬 讗讜止转执讬旨讜止转 (砖诪讜讗诇 讗 讘, 讙). 讬砖 诇讛拽砖讜转 诇诪讛 诇讗 讗诪专 讘讬谉 砖转讬 砖诪讜转 砖讛诐 讗志诇 讛讜讬志讛? 讜讬砖 诇讜诪专 专诪讝 诇驻讬 讚专讻讜 注讜讚 诪注诇讛 讗讞专转 讘讚注讛 讗砖专 讬砖 诇诪注诇讛 诪诪谞讛 讜讛诐 砖谞讬 讗讜转讬讜转 '诇讬' 讚讛讬讬谞讜 诇诪"讚 砖诇 讗志诇 讜讬讜"讚 砖诇 砖诐 讛讜讬志讛 讜讛诐 讗讜转讬讜转 '诇讬' 砖诪讜专讬诐 注诇 讛拽讬讜诐 讻诪讜 砖讗诪专讜 专讘讜转讬谞讜 讝"诇 (住驻专讬 讘讛注诇讜转讱 讬讗, 讟讝) 讻诇 诪拽讜诐 砖谞讗诪专 讘讜 '诇讬' 拽讬讬诐 诇注讜诇诐, 讜谞诪爪讗 讬砖 讻讗谉 砖谞讬 砖诪讜转 讗志诇 讛讜讬志讛 讜砖转讬 讗讜转讬讜转 '诇讬' 砖诇 砖转讬 砖诪讜转.



讻旨指诇 讗指讚指诐 砖讈侄讬旨值砖讈 讘旨讜止 讚旨值注指讛 诇址住旨讜止祝 诪执转职注址砖旨讈值专 (诪砖诇讬 讻讚, 讚). 拽砖讛 转讬讘转 '诇址住旨讜止祝' 谞专讗讛 诇砖讜谉 讬转专? 讜谞专讗讛 诇讬 讘住"讚 注诇 讚专讱 诪注砖讛 砖讛讬讛 讘住讜讞专 砖讬砖 诇讜 住讞讜专讛 诇诪讻讜专, 讜讛讘讬讗 诇讜 讛住专住讜专 诇讜拽讞 诇拽谞讜转 诪诪谞讜 讛住讞讜专讛 讛讛讬讗 诇讝诪谉 砖砖讛 讞讚砖讬诐 讘专讬讜讞 讙讚讜诇 讞诪砖讬诐 诇诪讗讛 注诇 讛拽专谉 讜诇讗 专爪讛 诇诪讻讜专 讜讛诇讱 讝讛 讜拽谞讛 诪讗讞专讬诐. 讗讞专 讻讱 讛讘讬讗 诇讜 讗讜转讜 住专住讜专 诇讜拽讞 讗讞专 讜拽谞讛 诪诪谞讜 讗讜转讛 讛住讞讜专讛 讘专讬讜讞 注砖专讛 诇诪讗讛 诇讝诪谉 砖砖讛 讞讚砖讬诐 讜诪讻专 诇讜. 讗讞专 讻讱 讗诪专 诇讜 讛住专住讜专 诇诪讛 诇诇讜拽讞 专讗砖讜谉 砖讛讬讛 专讬讜讞 讞诪砖讬诐 诇诪讗讛 诇讗 诪讻专转 讜诇讝讛 谞转专爪讬转 诇诪讻讜专 讘专讬讜讞 注砖专讛 诇诪讗讛? 讗诪专 诇讜 讛专讗砖讜谉 砖拽讘诇 诇讬拽讞 讘专讬讜讞 讞诪砖讬诐 诇诪讗讛 讗讬谉 讝讛 拽讜谞讛 讘砖讘讬诇 诇讛专讜讬讞 讗诇讗 讘砖讘讬诇 诇讗讻讜诇 讛讻诇! 讻讬 讗讬讱 讬转讻谉 砖讬讜讻诇 诇讛专讜讬讞 讘注专讱 讝讛? 讜诪讜讻专讞 砖讬驻住讬讚 讜讬讜讚注 讛讜讗 砖讬驻住讬讚 讜讗讬讱 讬拽谞讛? 讗诇讗 讜讚讗讬 专讜爪讛 诇讗讻讜诇 讛讻诇! 讗讱 讛砖谞讬 拽谞讛 讘注专讱 砖讬讜讻诇 诇讛专讜讬讞 讘讜, 谞诪爪讗 讝讛 拽讜谞讛 讻讚讬 诇讛专讜讬讞 讛谞讛 讝讛 讜讚讗讬 讬驻专注 讚诪讬 讛住讞讜专讛 讘讝诪谞讛 讜讻谉 讛讬讛 诇讛诐 住讜祝 讚讘专, 讝讛 讗讻诇 讛讻诇 讜讝讛 砖诇诐 讘诪讟讘讗.
讜诇讝讛 讗诪专 讻旨指诇 讗指讚指诐 砖讈侄讬旨值砖讈 讘旨讜止 讚旨值注指讛 诇址住旨讜止祝 专爪讜谞讜 诇讜诪专 砖讬转讘讜谞谉 注诇 讛住讜祝 讜诇讗 讬讛讬讛 谞讘讛诇 讘专讗讜转讜 专讬讜讞 讙讚讜诇 诇讛砖诇讬讱 住讞讜专讜转讬讜 注诇 拽讜爪讬诐 讜讘专拽谞讬诐 砖讬讗讻诇讜 讛讻诇 诪诪谞讜 讛专讬 讝讛 诪执转职注址砖旨讈值专.
讗讜 讬讜讘谉 注诇 驻讬 诪讛 砖讗诪专讜 讗诐 专讗讬转 住讞讜专讛 讘讝讜诇 专讜抓 讜拽谞讛 讗讜转讛 砖住讜驻讛 诇讛转讬讬拽专 讜诪讬 砖讛讜讗 讘专 讚注转 讛讜讗 诪转谞讛讙 注诇 驻讬 讛讻诇诇 讛讝讛 讛谞讛 讛讬讗 诇址住旨讜止祝 专爪讜谞讜 诇讜诪专 诇讗讞专讬 讝讛 诪执转职注址砖旨讈值专 砖讬专讜讬讞.
讜谞专讗讛 诇讬 注讜讚 讚址注址转 讘专讘讜注讜 '讚' 讚注 讚注转' [552] 注讜诇讛 转拽谞"讘 讜谞拽讜讚讜转 拽诪"抓 讜驻转"讞 注诐 讻讜诇诇 砖诇讛诐 诪住驻专 讻"讚 讛专讬 诪住驻专 注讜止砖讈值专 [576].
讜诪讛 砖讗诪专 '讻旨指诇 讗指讚指诐 砖讈侄讗值讬谉 讘旨讜止 讚址注址转 讗指住讜旨专 诇职专址讞值诐 注指诇指讬讜' 讛讻讜谞讛 注诇 讚专讱 诪讛 砖讗诪专 讘谉 住讬专讗 (讘专讗砖讬转 专讘讛 讻讘, 讞) '讟讘 诇讘讬砖 诇讗 转注讘讬讚 讜讘讬砖 诇讗 讬诪讟讬 诇讱' [讗诇 转注砖讛 讟讜讘 诇讗讚诐 专注, 讜专注讛 诇讗 转讘讜讗 注诇讬讱]. 讜注诇 讚专讱 讝讛 讛讜讗 砖讗诪专 '讻旨指诇 讛址谞旨讜止转值谉 驻旨执转旨讜止 诇职诪执讬 砖讈侄讗值讬谉 讘旨讜止 讚旨值注指讛 讬执住旨讜旨专执讬谉 讘旨指讗执讬谉 注指诇指讬讜' 讚讛讻讜谞讛 讛讜讗 砖诪驻专谞住 讘讘讬转讜 讗讚诐 砖讗讬谉 讘讜 讚注讛 砖讗讬谉 诇讜 诇讘 诪讘讬谉 诇讛讻讬专 讘讟讜讘转 讘注诇 讛讘讬转 讛诪驻专谞住讜 住讜驻讜 砖讬砖诇诐 诇讘注诇 讛讘讬转 专注讛 转讞转 讟讜讘讛 讜讻诪讜 砖谞讗诪专 讙址旨诐 讗执讬砖讈 砖职讈诇讜止诪执讬 讗植砖侄讈专 讘指旨讟址讞职转执旨讬 讘讜止 讗讜止讻值诇 诇址讞职诪执讬 讛执讙职讚执旨讬诇 注指诇址讬 注指拽值讘 (转讛诇讬诐 诪讗, 讬) 砖住讜驻讜 诇注砖讜转 专注 诇讗讜转讜 讗讚诐 砖驻专谞住讜 讜诇讝讛 讗诪专 '讬执住旨讜旨专执讬谉 讘旨指讗执讬谉 注指诇指讬讜' 专爪讜谞讜 诇讜诪专 讘讗讬谉 注诇讬讜 讬住讜专讬谉 诪讝讛 讛讗讚诐 注爪诪讜 砖讛讗讻讬诇讜 驻转讜 砖讘讜讚讗讬 讗讞专 讻讱 讬砖诇诐 诇讜 专注讛 转讞转 讟讜讘讛 讜讻讗砖专 谞诪爪讗 讻讝讗转 讘谞住讬讜谉 讗爪诇 讻诪讛 讘谞讬 讗讚诐.



讻旨指诇 讗指讚指诐 砖讈侄讗值讬谉 讘旨讜止 讚旨值注指讛 诇址住旨讜止祝 讙旨讜止诇侄讛 (讬砖注讬讛 讛, 讬讙). 谞专讗讛 讘住"讚 讻讬 讛讚注转 专诪讜讝 讘讗讜转 讗诇"祝 砖爪讬讜专讜 讜讗"讜 讜砖谞讬 讬讜讚讬"谉 讗讞转 诪讻讗谉 讜讗讞转 诪讻讗谉 讻谉 讛讚注转 讛讜讗 讚讜讙诪转 讜讗"讜 砖诇 讗讜转 讗诇"祝 砖注讜诪讚 讘讬谉 讞讻诪讛 讜讘讬谞讛 砖讛诐 砖谞讬 讬讜讚讬"谉 砖诇 讗讜转 讗诇"祝 讜诇讻谉 诪讬 砖讗讬谉 讘讜 讚注转 谞驻专讚 诪诪谞讜 讗讜转 讗' 讚旨职讗指讚指诐 讜谞砖讗专 讚旨指诐 砖注讜诇讛 诪住驻专 讙旨讜止诇指讛 [44].



讻旨指诇 讘旨址讬执转 砖讈侄讗值讬谉 讚旨执讘职专值讬 转旨讜止专指讛 谞执砖讈职诪指注执讬谉 讘旨讜止 讘旨址诇旨址讬职诇指讛, 讗值砖讈 讗讜止讻址诇职转旨讜止 (讗讬讜讘 讻, 讻讜). 谞专讗讛 讘住"讚 诇诪讜讚 转讜专讛 专诪讜讝 讘讗讜转 讗诇"祝 诇砖讜谉 讗址诇旨讜旨驻执讬 讜旨诪职讬只讚指旨注执讬 (转讛诇讬诐 谞讛, 讬讚) 讜讻讬讜谉 讚讗讬谉 谞砖诪注 诇讬诪讜讚 转讜专讛 讘讘讬转, 讬讞住专 诪住驻专 讗讜转 '讗诇"祝' [111] 砖讛讜讗 拽讬"讗 诪谉 诪住驻专 '讘旨址讬执转' [412] 讜讬砖讗专 诪住驻专 '讗值砖讈' [301].
讜诪讛 砖讗诪专 讘旨址诇旨址讬职诇指讛 谞专讗讛 讚讬讚讜注 砖谞讬 讗讜转讬讜转 讘讗诇驻讗 讘讬转讗 专诪讜讝 讘讛诐 诇诪讜讚 转讜专讛 讜讛诐 讗讜转 讗诇"祝 讜讗讜转 诇诪"讚 讜讗诪专转讬 讘住"讚 诇讬诪讜讚 讘讗转讙诇讬讬讗 专诪讜讝 讘讗讜转 诇诪"讚 砖讛讜讗 讙讘讜讛 讜注诇讬讜谉 注诇 讻诇 讗讜转讬讜转 讻谉 诇讬诪讜讚 讛谞讙诇讛 讻转讬讘 讘讬讛 讘职旨专止讗砖讈 讛止诪执讬旨讜止转 转执旨拽职专指讗 (诪砖诇讬 讗, 讻讗) 讜讝讛 注讬拽专 诇讬诪讜讚讜 讘讬讜诐 讗讱 诇讬诪讜讚 讘讗转讻住讬讬讗 砖讛讜讗 住讜讚 讚注诇讬讜 讗诪专讜 专讘讜转讬谞讜 讝"诇 (住讜讻讛 诪讟:) 诪讛 讬专讱 讘住转专 讗祝 讚讘专讬 转讜专讛 讘住转专, 讝讛 专诪讜讝 讘讗讜转 讗诇"祝 砖讬砖 讘讜 专诪讝 诇讻住讜讬 讜讛注诇诐 讻讬 '讗诇"祝' 讘讛驻讜讱 讗转讜讜谉 '驻诇讗' 诇砖讜谉 讻执旨讬 讬执驻指旨诇值讗 诪执诪职旨讱指 讚指讘指专 (讚讘专讬诐 讬讝, 讞) 讜讻谉 诇止讗 谞执驻职诇值讗转 讛执讜讗 诪执诪职旨讱指 (讚讘专讬诐 诇, 讬讗) 讜讝讛 专讗讜讬 诇讛讬讜转 讘诇讬诇讛, 讜诇讻谉 注诇 诇讬诪讜讚 讝讛 讛专诪讜讝 讘讗讜转 讗诇"祝 讗诪专 砖讈侄讗值讬谉 谞执砖讈职诪指注执讬谉 讘旨讜止 讚旨执讘职专值讬 转旨讜止专指讛 '讘旨址诇旨址讬职诇指讛'..



讻旨指诇 砖讈侄讗值讬谞讜止 诪职讛址谞旨侄讛 转旨址诇职诪执讬讚 讞指讻指诐 诪执谞旨职讻指住指讬讜, 讗值讬谞讜止 专讜止讗侄讛 住执讬诪指谉 讘旨职专指讻指讛 诇职注讜止诇指诐 (讗讬讜讘 讻, 讻讗). 谞专讗讛 讘住"讚 讛讟注诐 讻讬 讬注拽讘 讜注砖讜 讞诇拽讜 讛注讜诇诪讜转 讜讻转讘讜 讛诪驻专砖讬诐 讝讜讻讬诐 讬砖专讗诇 讘注讜砖专 砖讛讜讗 诪讜转专讜转 诪讻讞 注住拽 讛转讜专讛 讛诪拽讬讬诐 讛注讜诇诐 诪讚讬谉 诪爪讬诇 诪讝讜讟讜 砖诇 讬诐 注讬讬谉 砖诐. 讜讗诐 讛讜讗 注砖讬专 讜讗讬谞讜 注讜住拽 讘转讜专讛 讘诪讛 讬讝讻讛? 讗诐 诪讛谞讛 转诇诪讬讚讬 讞讻诪讬诐 讞砖讬讘 讻讗诇讜 注住拽 讘转讜专讛 讜讝讜讻讛 讘注讜砖专讜 诪谉 讛讚讬谉 诇讻谉 专讜讗讛 住讬诪谉 讘专讻讛 讜讗讬 诇讗 诇讗讜.
讜讛讗 讚讗诪专 '住执讬诪指谉 讘旨职专指讻指讛' 讜诇讗 讗诪专 讘专讻讛 住转诐, 谞专讗讛 讬砖 注砖讬专 讬砖 诇讜 注砖专讛 讗诇驻讬诐 诇讬专讗 讜注讜住拽 讘讞诪砖讬诐 讗诇祝 诇讬专讗, 讗讬谉 讘诪诪讜谞讜 住讬诪谉 讘专讻讛 讻讬 讝讛 讻诇 讬诪讬讜 讞讬讬讘 诪诪讜谉 讛专讘讛 诇讗讞专讬诐 讜诇讗 讬诪爪讗 诪注讜转 诪讚讜讚讬诐 讘转讬讘讛 砖诇讜 讗驻讬诇讜 诇讬专讗 讗讞转 讗讱 讬砖 诇讜 拽专谉 讗诇祝 诇讬专讗 讜注讜住拽 讘转"拽 砖讬诪爪讗 讘转讬讘转讜 讻诇 注转 诪注讜转 诪讚讜讚讬诐 讜讗讬谞讜 讞讬讬讘 诇讗讞专讬诐 讛专讬 讝讛 讬砖 讘诪诪讜谞讜 '住执讬诪指谉 讘旨职专指讻指讛' 讜讛诪讛谞讛 诇转诇诪讬讚讬 讞讻诪讬诐 讬讝讻讛 诇诪讚讛 讝讜.



讻旨指诇 讛址诪旨执住职转旨址讻旨值诇 讘旨职注侄专职讜指讛, 拽址砖讈职转旨讜止 谞执谞职注侄专侄转 (讞讘拽讜拽 讙, 讟). 谞专讗讛 诇讬 讘住"讚 讻讬讜谉 砖讛讜讗 诪住转讻诇 讛专讘讛 讘注专讬讜转 讗讝 讛讜讗 转诪讬讚 讘讗 诇讬讚讬 拽砖讜讬 讜讻讬讜谉 砖诪转诪讬讚 讘讜 讛拽砖讜讬 诪讜讻专讞 砖讬爪讗 诪驻讬 讗诪转讜 讟讬驻讜转 砖诇 诪讬诐 注讻讜专讬诐 砖讛讜讗 讝专注 诪讞讜讬, 讜讝讛讜 '拽址砖讈职转旨讜止 谞执谞职注侄专侄转' 砖谞谞注专 诪诪谞讛 讟讬驻讜转 讝专注 转诪讬讚 注诇 诪讙谉 讘专 诪讬谞谉. 讗讜 讻讬讜谉 砖讬讛讬讛 诇讜 拽砖讜讬 注诇 讬讚讬 讛讛专讛讜专 讗祝 注诇 驻讬 砖讗讬谉 讬讜爪讗 诪诪谞讜 讝专注 讗讜转讛 砖注讛 谞注拽专 讛讝专注 诪诪拽讜诪讜 讜讻砖诪砖转讬谉 讬爪讗 讘讛砖转谞讛 讜讗讬谞讜 诪专讙讬砖, 讛砖诐 讬转讘专讱 讬爪讬诇谞讜 讜讬砖诪专谞讜 讘专讞诪讬讜 讗诪谉 讻谉 讬讛讬 专爪讜谉.



诇职注讜止诇指诐 讛直讜值讬 拽职讘值诇 讜职拽址讬旨指诐. 驻讬专讜砖 转专讙讜诐 砖诇 讗驻讬诇讛 '拽讘诇' 讜讛讟注诐 讚谞拽讬讟 诇注谞讜讛 讘诇砖讜谉 讗驻讬诇讛, 诇专诪讜讝 讘讝讛 注诇 注谞讜讛 砖诇讬诪讛 砖讙诐 讛讜讗 讗讬谞讜 诪专讙讬砖 讘注谞讜讛 砖诇讜 砖讗讬谞讜 讞讜砖讘 砖讬砖 诇讜 讬转专讜谉 讜注讜砖讛 注谞讜讛 讗诇讗 专讜讗讛 注爪诪讜 砖讛讜讗 专讬拽 诪讻诇 讚讘专 讟讜讘 讜讗讬谉 诇讜 砖讜诐 讬转专讜谉 注诇 讝讜诇转讜 讗诇讗 讞住专 讛讜讗 诪讻诇 讚讘专 讟讜讘 讛谞诪爪讗 讘讝讜诇转讜, 谞诪爪讗 讛讜讗 讻讗讚诐 讛讬讜砖讘 讘讗驻讬诇讛 讜谞驻诇 诪讬讚讜 谞讞讜砖转 讜转驻住 讘讬讚讜 讝讛讘 讜讛讜讗 讗讬谞讜 讬讜讚注 砖讛讜讗 讝讛讘 讗诇讗 讞讜砖讘 砖讛讜讗 谞讞讜砖转 讗砖专 谞驻诇 诪讬讚讜 讜谞讟诇讜 诪谉 讛讗专抓 讻讬 讘讻诪讜转诐 砖讜讬诐 讛诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讚讗驻讬拽 诇注谞讜讛 讘诇砖讜谉 讗驻讬诇讛 诇专诪讜讝 砖爪专讬讱 诇讛住转讬专 注谞讜讛 砖诇讜 诪讘谞讬 讗讚诐 砖诇讗 讬专讙讬砖讜 讜讬讚注讜 讘讜 砖讛讜讗 注谞讬讜 讻讗讚诐 讛注讜砖讛 讚讘专 讘住转专 讚讜讚讗讬 讗讬谉 诪注砖讛讜 谞专讗讬谉 诇讗讞专讬诐 注讚 讻讗谉 讚讘专讬讜 谞专"讜.



讜旨诪指讛 专侄讞侄诐 砖讈侄诪旨址讻职谞执讬住执讬诐 讘旨讜止 讘旨址讞植砖讈址讗讬, 诪讜止爪执讬讗执讬谉 诪执诪旨侄谞旨讜旨 讘旨职拽讜止诇值讬 拽讜止诇讜止转, 砖讈职讗讜止诇 砖讈侄诪旨址讻职谞执讬住执讬谉 讘旨讜止 讘旨职拽讜止诇讜止转, 讗值讬谞讜止 讚旨执讬谉 砖讈侄诪旨讜止爪执讬讗执讬谉 讛值讬诪侄谞旨讜旨 讘旨职拽讜止诇值讬 拽讜止诇讜止转?! (诪砖诇讬 诇, 讟讝). 谞专讗讛 诇讬 讘住"讚 拽讜讚诐 讗讜转讬讜转 '专侄讞侄诐' 讬砖 '拽诇讝' 讻诪谞讬谉 拽讜止诇 [136] 注诐 讛讻讜诇诇 讜讗讞专 讗讜转讬讜转 '专侄讞侄诐' 讬砖 '砖谞讟' 讻诪谞讬谉 '讞砖讬诐' [358] 注诐 讛讻讜诇诇 诇专诪讜讝 讘讻谞讬住讛 讛诐 讞砖讬诐 讜讘讬爪讬讗讛 讛诐 讘拽讜诇.



爪址讚旨执讬拽执讬诐 砖讈侄注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛址讞植讬讜止转指谉, 讗值讬谞指诐 讞讜止讝职专执讬诐 诇址注植驻指专指诐 (讬砖注讬讛 讚, 讙). 诪讗诪专 讝讛 爪专讬讱 讛讘谞讛 讚诪砖诪注 讬砖 诪讬转讛 讗讞专 讛转讞讬讛 讗诇讗 砖讗讬谉 讛讙讜祝 谞注砖讛 注驻专 讜诪讗诪专 讝讛 讛讜讘讗 讙诐 讻谉 讘诪讚专砖 讛谞注诇诐 (驻专砖转 讜讬专讗 讚祝 拽讬讚.) 注讬讬谉 砖诐.
讜讛诪讗诪专讬诐 讛讗诇讛 诪讜讘谞讬诐 讘诪讛 砖讗诪专讜 讘诪讚专砖 讛谞注诇诐 (砖诐 讚祝 拽讟讝.) 讘砖诐 专讘讬 讬讛讜讚讛 讘注谞讬谉 讛转讞讬讛 诇注转讬讚, 讛讗讬 讗讜诪谞讗 讚讗驻讬拽 讻住驻讗 诪诪拽讜专讗 讚讗专注讗 诪讗讬 注讘讬讚 讘拽讚诪讬转讗 诪注讬讬诇 诇讬讛 讘谞讜专 讚诇讬拽 注讚 讚谞驻讬拽 诪讬谞讬讛 讻诇 讝讜讛诪讗 讚讗专注讗 讜讛讗 讗砖转讗专转 讻住驻讗 讗讘诇 诇讗讜 讻住驻讗 砖诇讬诪转讗, 诇讘转专 诪讛 注讘讬讚 诪注讬讬诇 诇讬讛 讘谞讜专讗 讻讚讘拽讚诪讬转讗 讜诪驻讬拽 诪讬谞讬讛 住讟讬讬驻讬, 驻讬专讜砖 讛住讬讙讬诐 讻讚讗诪专 讛指讙讜止 住执讬讙执讬诐 诪执讻指旨住侄祝 (诪砖诇讬 讻讛, 讚) 讜讻讚讬谉 讗讬讛讜 讻住驻讗 砖诇诪转讗 讘诇讗 注专讘讜讘讬讬讗.
讻讱 拽讜讚砖讗 讘专讬讱 讛讜讗 诪注讬讬诇 讛讗讬 讙讜驻讗 转讞讜转 讗专注讗 注讚 讚诪转专拽讘 讻讜诇讬讛 讜谞驻讬拽 诪讬谞讬讛 讻诇 讝讜讛诪讗 讘讬砖讗 讜讗砖转讗专 讛讛讜讗 转专讜讜讚 专拽讘, 驻讬专讜砖 讻祝 诪诇讗 专拽讘 讜讗转讘谞讬讛 讙讜驻讗 诪讬谞讬讛, 讜驻讬专讜砖 讝讛讜 讘转讞讬讬转 讛诪转讬诐 砖转讛讬讛 讘专讗砖讜谞讛 诇讗讞专 讘讬讗转 讛诪砖讬讞 诇讘转专 讛讛讜讗 讬讜诪讗 专讘讗 讚讻转讬讘 (讝讻专讬讛 讬讚, 讝) 讜职讛指讬指讛 讬讜止诐 讗侄讞指讚 讛讜旨讗 讬执讜指旨讚址注 诇址讛殖' 诇止讗 讬讜止诐 讜职诇止讗 诇指讬职诇指讛 (驻讬专讜砖 讝讛 讻砖讬讙讬注 讗诇祝 讛砖讘讬注讬) 诪转讟诪专谉 讻讜诇讛讜 讘注驻专讗 讻讚讘拽讚诪讬转讗 诪谉 拽讚诐 讚讞讬诇讜 讜转拽讬驻讜 讚拽讜讚砖讗 讘专讬讱 讛讜讗, 讛讚讗 讛讜讗 讚讻转讬讘 讜旨讘指讗讜旨 讘执旨诪职注指专讜止转 爪只专执讬诐 讜旨讘执诪职讞执诇旨讜止转 注指驻指专 诪执驻职旨谞值讬 驻址旨讞址讚 讛殖' 讜旨诪值讛植讚址专 讙职旨讗讜止谞讜止 (讬砖注讬讛 讘, 讬讟) 讜谞驻讬拽 谞砖诪转讬讬讛讜 诪转注讻诇 讛讛讜讗 转专讜讜讚 专拽讘 讜讗砖转讗专 讙讜驻讗 讚讗转讘谞讬 转诪谉 谞讛讜专讗 讚讬诇讬讛 讻谞讛讜专讗 讚砖诪砖讗 讜讻讝讛专讗 讚专拽讬注讗 讚讻转讬讘 讜职讛址诪址旨砖职讉讻执旨诇执讬诐 讬址讝职讛执专讜旨 讻职旨讝止讛址专 讛指专指拽执讬注址 (讚谞讬讗诇 讬讘, 讙) 讜讻讚讬谉 讻住驻讗 砖诇讬诐 讙讜驻讗 砖诇讬诪讗 讘诇讗 注专讘讜讘讬讗 讗讞专讬谞转讗 注讚 讻讗谉 诇砖讜谞讜.
讜讘住驻专 讗讜专 讛讞诪讛 讛讘讬讗 讘讬讗讜专 讚讘专讬诐 讛谞讝讻专 讘砖诐 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讜讝讛 诇砖讜谞讜 驻讬专讜砖 讻讬 砖转讬 转讞讬讜转 讛诐 讗讞转 讘讘讬讗转 讛诪砖讬讞 讗砖专 讗讝 讬拽讬诪讜 讛诪转讬诐 诪拽讘专讜转讬讛诐 讜讗讝 讬讝讚讻讱 讞讜诪专诐 拽爪转 讜讬转拽讬讬诪讜 讘讬诪讜转 讛诪砖讬讞 讜讬讛讬讜 讗讜讻诇讬诐 讜砖讜转讬诐 讜驻专讬诐 讜专讘讬诐 讘讟讛专讛 讜讘拽讚讜砖讛 讻谞讜讚注. 讗诪谞诐 '讘旨指注讜止诇指诐 讛址讘旨指讗' 砖讛讜讗 讗诇祝 讛砖讘讬注讬 砖讗讝 谞讗诪专 讘讜 砖讗讬谉 讘讜 诇讗 讗讻讬诇讛 讜诇讗 砖转讬讛 讜讻讜' (讘专讻讜转 讬讝.) 诇讻讱 爪专讬讱 讝讬讻讜讱 讗讞专 讬讜转专 讜讬讛讬讜 讘谞拽讬拽讬 讛住诇注讬诐 砖讗讝 谞拽专讗 '讬讜止诐 讛址讚旨执讬谉 讛址讙旨指讚讜止诇' 讜讗讝 讬诪讜转讜 砖注讛 讗讞转 讜讬讝讚讻讻讜 转讻诇讬转 讛讝讻讜讱 讘讗讜驻谉 砖讗讝 讬转注诇讛 讛讙讜祝 讘注专讱 讛谞驻砖 讜讬讛讬讛 专讜讞谞讬 讻诪讜讛 诪诪砖.
讜讛谞讛 讗诇祝 讛砖讘讬注讬 注诇讬讜 谞讗诪专 '讜职讛指讬指讛 讬讜止诐 讗侄讞指讚 讛讜旨讗 讬执讜指旨讚址注 诇址讛殖' 诇止讗 讬讜止诐 讜职诇止讗 诇指讬职诇指讛' 讻讬 讬讜诐 砖讘转 砖诪砖讜 讛诪讗讜专讜转 讘诇讬诇讛 讻诪讜 讛讬讜诐 讜诇讻谉 诇讗 谞讗诪专 讘讜 讜址讬职讛执讬 注侄专侄讘 讜址讬职讛执讬 讘止拽侄专 讜讝讛讜 '诇止讗 讬讜止诐 讜职诇止讗 诇指讬职诇指讛' 讜注诇 讗讜转讜 讝诪谉 谞讗诪专 '讜职讛指讬指讛 讛址谞执旨砖职讈讗指专 讘职旨爪执讬旨讜止谉 讜职讛址谞旨讜止转指专 讘执旨讬专讜旨砖指讈诇址鈥嵵醋� 拽指讚讜止砖讈 讬值讗指诪侄专 诇讜止' (讬砖注讬讛 讚, 讙) 讻讬 讗驻讬诇讜 讛讙讜祝 讬讝讚讻讱 讘注专讱 讛谞驻砖 讜讗讝 讬拽讘诇讜 讛讙讜驻讬诐 驻注诐 讗讞专转 谞砖诪讜转讬讛诐 讘注专讘 砖讘转 讘注转 讻谞讬住转 砖讘转 讘专讬砖 讗诇祝 讛砖讘讬注讬 注讬讬谉 砖诐.
讜注讜讚 讻转讘 砖诐 讘诪讚专砖 讛谞注诇诐 砖讛讙讜祝 讗讞专 讛转讞讬讛 谞拽专讗 '讬执爪职讞指拽' 讜讛讜拽砖讛 诇讜 诪讛 讬砖 讘注拽讬讚转 讬爪讞拽 讻讚讬 诇砖讞讟讜 讚诪讬讜谉 注诇 讗讞专 讛转讞讬讛? 讜讘讬讗专 砖诐 注诇 诪讬转讛 转谞讬谞讗 讚讞讝专讬谉 诇诪讜转 驻注诐 砖谞讬转 讻讚讬 诇讬讻谞住 诇砖讘转 砖讛讜讗 讗诇祝 讛砖讘讬注讬 讜诇驻讬 砖讗讬谉 讝讜 诪讬转讛 讙诪讜专讛 讻专讗砖讜谞讛 讻讬 诇讗 转讛讬讛 讗诇讗 专拽 讙' 讬诪讬诐 砖谞讗诪专 讬职讞址讬值旨谞讜旨 诪执讬止旨诪指讬执诐 讘址旨讬旨讜止诐 讛址砖职旨讈诇执讬砖执讈讬 讬职拽执诪值谞讜旨 讜职谞执讞职讬侄讛 诇职驻指谞指讬讜 (讛讜砖注 讜, 讘) 诇讻谉 谞拽专讗转 讝讗转 '注植拽值讚址转 讬执爪职讞指拽' 砖讛讬讗 讻注拽讬讚转 讬爪讞拽 砖诇讗 诪转 诪诪砖 讗诇讗 谞注拽讚 诇驻讬 砖注讛 讜谞讞砖讘 讻讗诇讜 诪转 讜谞砖讘注 讛拽讚讜砖 讘专讜讱 讛讜讗 砖讗讞专讬 讝讛 诇讗 讬谞住讛 讗转 讗讘专讛诐 砖讛讬讗 讛谞砖诪讛 讻讬 讗讝 讻讘专 讛讙讜祝 砖谞拽专讗 讬爪讞拽 讛讜讗 讻住驻讗 谞拽讬讛 注讚 讻讗谉 讚讘专讬讜 注讬讬谉 砖诐.
讜讛谞讛 注讬谞讗 讚砖驻讬专 讞讝讬 讬专讗讛 讻诪讛 诪讬诇讬谉 砖驻讬专讬谉 讗谞讞谞讜 诇诪讬讚讬谉 诪诪讚专砖 讛谞注诇诐 讛谞讝讻专 讜诪诪讜爪讗 讚讘专 诇诪讚谞讜 讚诪讛 砖讗诪专 讛诪讗诪专 讻讗谉 爪址讚旨执讬拽执讬诐 砖讈侄注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛址讞植讬讜止转指谉 讗值讬谞指诐 讞讜止讝职专执讬诐 诇址注植驻指专指诐, 讛讻讜谞讛 讛讜讗 爪讚讬拽讬诐 砖诪讞讬讛 讗讜转诐 讗讞专 讘讬讗转 讛诪砖讬讞 砖讛讬讗 讛转讞讬讛 讛专讗砖讜谞讛 讻讗砖专 讬诪讜转讜 诪讬转讛 砖谞讬讛 讗讞专讬 讝讛 砖讛讜讗 砖注讛 讗讞转 讚讛讬讬谞讜 砖讬注讜专 砖谞讬 讬诪讬诐 讻讚讬 诇讻谞住 诇讗诇祝 讛砖讘讬注讬 诇讗 讬讞讝专讜 诇注驻专诐 讘诪讬转讛 砖谞讬讛 讛讛讬讗 讻讗砖专 讛讬讛 诇讛诐 讘诪讬转讛 讛专讗砖讜谞讛 讗诇讗 讬砖讗专 讙讜驻诐 拽讬讬诐 讻诪讜 砖讛讜讗 讘讗讚诐 砖讛讜讗 诪转注诇祝 讜讬砖谉, 讜讗讞专 诪讬转讛 讝讜 讛砖谞讬转 讗讝 讬讞讬讜 转讞讬讛 讛砖谞讬转 讜讬砖讗专讜 拽讬讬诪讬诐 诇注讜诇诐 讘讝讻讜讱 讙讚讜诇 砖讬讛讬讛 讛讙讜祝 讘注专讱 讛谞驻砖 讜讻诪驻讜专砖 讘讚讘专讬 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讛谞讝讻专 诇注讬诇, 讜诇驻讬 讝讛 讚专讬砖 '拽指讚讜止砖讈 讬值讗指诪侄专 诇讜止' 讛讬讬谞讜 注诇 讝诪谉 砖讗讞专 转讞讬讛 讛砖谞讬转 '拽指讚讜止砖讈 讬值讗指诪侄专 诇讜止' 诪讛 拽讚讜砖 拽讬讬诐 讻谉 讛讜讗 拽讬讬诐 讜诇讗 讬砖讜讘 诇注驻专讜 讜讗讜诪专 '讻指旨诇 讛址讻指旨转讜旨讘 诇址讞址讬执旨讬诐 讘执旨讬专讜旨砖指讈诇指鈥嵵醋�' 讝讜 转讞讬讛 讛砖谞讬转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻诇 讘讬转 砖讗讬谉 讚"转 谞砖诪注讬谉. 注讬讬谉 注讬专讜讘讬谉 讚祝 讬讞 注"讘:





注专讜讱 诇谞专

讘专砖"讬 讚"讛 诇讗讞专 砖讬讞讬讜. 讘讬谉 诇注讜诇诐 讛讘讗 讗诇讗 讛讘砖专 诪转拽讬讬诐 注诇讬讛诐: 注讬讬谉 讘诪讛专砖"讗 砖讻转讘 砖讬砖 讙诪讙讜诐 讘讚讘专讬 专砖"讬 诪讗讬 诇注讜讛"讘 讜诪讗讬 诇注"诇 砖讬讞讬讜 砖谞讬转 注讻"诇. 讜诇注谞"讚 讚讘专讬 专砖"讬 诪讚讜讬讬拽讬诐 讚讬砖 诇讚拽讚拽 讙"讻 诪讛 砖讻转讘 专砖"讬 讚"讛 砖注转讬讚 诇讬诪讜转 讛诪砖讬讞 讚诪讗讬 讘注讬 讘讝讛 讜诇诪讛 诇讗 驻讬专砖 讻驻砖讜讟讜 讚拽讗讬 注诇 注转 转讞讬讬转 讛诪转讬诐 讗讻谉 讗"砖 讚讗"讻 诪讗讬 拽诪"诇 讚讗讬谉 讞讜讝专讬谉 诇注驻专谉 驻砖讬讟讗 讚讗诇"讻 诪讗讬 转讞讬讬转 讛诪转讬诐 诪讛谞讬 讗诐 砖讜讘 讬诪讜转讜 讜讙诐 讗讬讱 拽讗诪专 爪讚讬拽讬诐 讗讬谞谉 讞讜讝专讬谉 诇注驻专谉 讛专讬 讻诇 讛诪转讬诐 砖讬讞讬讜 谞诪讬 诇讗 讬诪讜转讜 注讜讚 砖诪讛 转讛讬讛 讛转讞讬讛 诇讛诐 讗诐 讗讞专 讝讛 讬诪讜转讜 砖谞讬转 讜诇讻谉 驻讬专砖 讚拽讗讬 注诇 讛爪讚讬拽讬诐 砖讬讞讬讜 诇注转 讘讬讗转 讛诪砖讬讞 讻讚讗诪专讜 专讝"诇 讚爪讚讬拽讬诐 讙讚讜诇讬诐 讬讞讬讜 诪讬讚 诇注转 讘讬讗转 讛诪砖讬讞 讜讻讚讗诪专讬谞谉 诇注讬诇 砖讗讝 讬讜转谉 讛讗专抓 诇讗讘讜转 讛拽讚讜砖讬诐 讜转专讜诪讛 讬讜转谉 诇讗讛专谉 讜讻讚讻转讘谞讜 诇注讬诇 讜讻讬讜谉 讚诇讬诪讜转 讛诪砖讬讞 讬讛讬讛 讛注讜诇诐 讻诪谞讛讙讜 讘讗讻讬诇讛 讜砖转讬讛 讻讚讗诪专讬谞谉 诇注讬诇 讜注诪讚讜 讝专讬诐 讜专注讜 爪讗谞讻诐 讜讻讜' 注"讻 转讛讬讛 讛转讞讬讛 讗讝 砖讬讞讬讜 讘讙讜祝 诪讘砖专 讜讚诐 讜诇讗 转讞讬讛 专讜讞谞讬 讻诪讜 诇注转 转讞讬讬转 讛诪转讬诐 砖讗祝 砖转讛讬讛 讘讙讜祝 讜谞砖诪讛 注讻"讝 讙诐 讛讙讜祝 讬讛讬讛 专讜讞谞讬 砖讛专讬 讗讝 讗讬谉 讗讻讬诇讛 讜砖转讬讛 讜讛讞讬讬诐 诇注转 讛诪砖讬讞 讬讗讻诇讜 讜诇讻谉 砖驻讬专 拽诪"诇 讚讙诐 讗讜转诐 讛爪讚讬拽讬诐 诇讗讞专 砖讬讞讬讜 讘讙讜祝 砖诇 讘砖专 诇讗 讬讞讝专讜 诇注驻专谉 讗诇讗 讛讘砖专 诪转拽讬讬诐 注诇讬讛诐 诪注转 砖讬拽讜诪讜 诇讬诪讜转 讛诪砖讬讞 注讚 砖转讛讬讛 注转 讛转讞讬讛 诇讻诇 诇注转讬讚 诇讘讗 讜讗讝 讙诐 诇讛诐 讬转讞诇祝 讛讙讜祝 砖诇 讘砖专 诇讙讜祝 专讜讞谞讬 讗讘诇 诇讗 讬讞讝专讜 诇注驻专谉 讗注驻"讬 砖讬讞讬讜 砖谞讬转 讘讛转讞诇祝 讙讜驻诐:





讘讗专 砖讘注

讬讞讬 专讗讜讘谉 讘注讜诇诐 讛讝讛 讻讜'. 驻讬专讜砖 诇讗 讬诪讜转 拽讜讚诐 讛砖谞讬诐 讛拽爪讜讘讜转 讗讜 诇讗 讬诪讜转 讗讞讚 诪讛谉 讘诪诇讞诪讛 砖讛专讬 讗讬 讗驻砖专 砖讬讞讬讛 诇注讜诇诐 讜讗诇 讬诪讜转 诇注讜诇诐 讛讘讗 注诇 诪注砖讛 讘诇讛讛:



讚讗诪专 注讜诇讗 砖转讬 讛讜驻注讬讜转 讛诇诇讜 诇诪讛 讻讜'. 讘诪住讻转 讘专讻讜转 驻专拽 讗讬谉 注讜诪讚讬谉 诪讬讬转讬 讛讱 讛讙讚讛 讘住讙谞讜谉 讗讞专 讜讙诐 专砖"讬 诇讗 驻讬专砖 砖诐 讻讚驻讬专砖 讻讗谉 讜讗讬谉 诇讛讗专讬讱 讘诪讬诇讬 讚讗讙讚讛:



讻诇 讗讚诐 砖讗讬谉 讘讜 讚注讛. 驻讬专讜砖 砖讗讬谞讜 专讜爪讛 诇讬转谉 诇讘 诇讛转讘讜谞谉 讜诇讬讚注:



讻诇 讘讬转 砖讗讬谉 讚讘专讬 转讜专讛 谞砖诪注讬谉 讘讜 讘诇讬诇讛 讻讜'. 诇讛讻讬 谞拽讟 讘诇讬诇讛 诇驻讬 砖讛拽讜诇 谞砖诪注 诇诪专讞讜拽 讜讻讛"讙 驻专砖"讬 讘驻专拽 注讜砖讬谉 驻住讬谉 讙讘讬 讻诇 讘讬转 砖谞砖诪注讬谉 讘讜 讚讘专讬 转讜专讛 讘诇讬诇讛 讗讬谞讜 谞讞专讘 讻讜'. 讜讘讝讛 谞转讬讬砖讘 讛讗 讚谞拽讟 谞砖诪注讬谉 讜诇讗 谞拽讟 诇讜诪讚讬谉 讗讜 注讜住拽讬谉 讜讻讬讜爪讗 讘讝讛 讜讬讜转专 谞讻讜谉 讘注讬谞讬 诇驻专砖 讚诇讛讻讬 谞拽讟 谞砖诪注讬谉 讘诇讬诇讛 诇驻讬 砖讗诪专讜 讗讬谉 讚讬谞讛 砖诇 转讜专讛 讗诇讗 讘诇讬诇讛 砖谞讗诪专 拽讜诪讬 专讜谞讬 讘诇讬诇讛 讜讘驻专拽 讛讚专 讗诪专 专讬砖 诇拽讬砖 诇讗 讗讬讘专讬 诇讬诇讬讗 讗诇讗 诇讙讬专住讗:



讜讛讗诪专 专讘讬 讗诇注讝专 讻诇 讛诪砖讬讬专 驻转讬转讬诐 注诇 砖诇讞谞讜 讻讜'. 转诪讬讛 讙讚讜诇讛 讘注讬谞讬 讗诪讗讬 诇讗 讻转讘讜讛讜 讛驻讜住拽讬诐 讛诪驻讜专住诪讬诐 讻讙讜谉 讛专讬"祝 讜讛专诪讘"诐 讜讛专讗"砖 讜讛讟讜专 讜砖讗专 讛诪讞讘专讬诐. 砖讜讘 诪爪讗转讬 砖讛专讘 诪讛专"讬 拽讗专讜 讝"诇 讘住驻专 讘讬转 讬讜住祝 讘讟讜专 讬"讚 讘住讜祝 住讬诪谉 拽注"讞 转诪讛 讙"讻 讜诇讗 砖转 诇讘讜 诇讬讬砖讘. 讜砖诪讗 讬"诇 诪砖讜诐 砖讛讬讛 拽讬诐 诇讛讜 讚注讘讜讚转 注讻讜"诐 砖诇 讙专 讗讬谞讛 讘谞诪爪讗 讻诇诇 讘讝诪谉 讛讝讛 讜讻讛"讙 驻讬专砖谞讜 讘诪住讻转 转诪讬讚:



讛讗 讚讗讬讻讗 砖诇诪讛 讘讛讚讬讛 讻讜'. 诪讻讗谉 谞专讗讛 砖讬砖 诇讛住讬专 驻转 砖诇诐 诪谉 讛砖诇讞谉 讻砖诪讘专讻讬谉 讘专讻转 讛诪讝讜谉 讜注讜讚 讚讗讬谉 讛讘专讻讛 诪爪讜讬讛 讘讚讘专 砖诇诐 讚讛讜讬 讻诪讜 讚讘专 砖讘诪讚讛 砖讗讬谉 讛讘专讻讛 诪爪讜讬讛 讻讜' 讻讱 讻转讘 诪讛专"讬 讜讜讬讬诇 讝"诇 讘讞讬讚讜砖讬 讚讬谞讬谉 住讬诪谉 诪' 讜拽砖讛 诇讬 注诇 诪讛 砖讻转讘 诪讻讗谉 谞专讗讛 讻讜' 砖讛专讬 讗诐 讛驻转 砖诇诐 讻讘专 讛讬讛 诪讜谞讞 注诇 讛砖诇讞谉 讘砖注转 讗讻讬诇讛 讗讝 讗讬谉 砖讬讬讱 讻诇诇 诇讜诪专 讘讜 讛注讜专讻讬诐 诇讙讚 砖诇讞谉 诪讗讞专 砖讛讜讗 讗讬谞讜 注讜专讱 讻诇讜诐 诇讗讞专 砖讗讻诇 讜讗讬谉 住驻拽 砖诪驻谞讬 讻讱 讛讜讻专讞 专砖"讬 诇驻专砖 讛讗 讚讗讬讻讗 砖诇诪讛 讘讛讚讬讛 砖诪讘讬讗 砖诇诪讛 诇讗讞专 砖讗讻诇 讜谞讜转谉 注诇 讛砖诇讞谉 注诐 讛驻转讬转讬谉 砖砖讬讬专 讚诪讞讝讬 讚诇砖诐 注"讗 注讘讬讚 讛讻讬 讻讜' 诪讚驻讬专砖 砖诪讘讬讗 砖诇诪讛 诇讗讞专 砖讗讻诇 诪砖诪注 讘讛讚讬讗 砖讗讬谞讜 讗住讜专 讗诇讗 讚讜拽讗 诇讛讘讬讗 讗讘诇 讗诐 讛讬转讛 讻讘专 诪讜谞讞转 注诇 讛砖诇讞谉 讗讬谉 爪专讬讱 讗 讗讛讛 诇讛住讬专讛 讜讙诐 讛讟注诐 讛砖谞讬 砖讻转讘 讜注讜讚 讚讗讬谉 讛讘专讻讛 诪爪讜讬讛 讘讚讘专 砖诇诐 诇讗 谞"诇 讻诇诇 讚诇驻讬 讚讘专讬讜 诇讗 讛讬讛 专讗讜讬 讙"讻 诇讘专讱 讘专讻转 讛诪讜爪讬讗 注诇 驻转 砖诇诐 讻讬讜谉 讚讗讬谉 讛讘专讻讛 诪爪讜讬讛 讘讚讘专 砖诇诐 讜诇讻谉 讗讜诪专 讗谞讬 讗讚专讘讛 讗讬驻讻讗 诪住转讘专讗 讚讻砖诐 砖讗谞讜 诪讘专讻讬谉 讘专讻转 讛诪讜爪讬讗 注诇 驻转 砖诇诐 讚拽讬"诇 讻专讘讬 讬讜讞谞谉 砖讗诪专 砖诇诪讛 诪爪讜讛 诪谉 讛诪讜讘讞专 讻讱 讛讜讗 诪爪讜讛 诪谉 讛诪讜讘讞专 诇砖讬讬专 驻转 砖诇诐 诪转讞诇讛 注诇 讚注转 讝讛 注诇 讛砖诇讞谉 讻砖诪讘专讻讬谉 讘专讻转 讛诪讝讜谉 诇讘专讱 注诇讬讜 讘专讻转 讛诪讝讜谉 讚讝讬诇 讘转专 讟注诪讗 诇诪讛 讛爪专讬讱 讛讻转讜讘 讗讻讜诇 讜讛讜转专 讛诇讗 讛讜讗 诪砖讜诐 讻讚讬 砖讬转谉 砖讘讞 讜讛讜讚讗讛 讘讘专讻转 讛诪讝讜谉 诇讛砖讬"转 砖诇讗 讘诇讘讚 砖讗讻诇谞讜 讻讚讬 砖讘注谞讜 讗诇讗 讙诐 讛讜转专谞讜 讛专讘讛 讗"讻 讻诇 讻诪讛 砖讛讜讗 砖诇诐 讛讜讗 讬讜转专 砖讘讞 讜讛讜讚讗讛 诇讛砖讬"转 讻讱 讻转讘转讬 讘讬诪讬 讞专驻讬 讜注讻砖讬讜 砖讝讻讬转讬 诇诇诪讜讚 讘讝讜讛专 驻专砖转 转专讜诪讛 诪爪讗转讬 讻讚讘专讬 讜诇讻谉 谞"诇 砖讬砖 诇诪讞讜转 讘讬讚 讗讜转谉 砖谞讛讙讜 讻讚讘专讬 诪讛专讬"讜 讘讝讛:



讘讬转 讗驻诇 讗讬谉 驻讜转讞讬谉 诇讜 讞诇讜谞讜转 讻讜'. 诪砖谞讛 讛讬讗 讘驻专拽 砖谞讬 讚谞讙注讬诐 讜诪讬讬转讬 诇讛 讘驻专拽 拽诪讗 讚讞讜诇讬谉 讜讬诇讬祝 诇讛 诪拽专讗 讘转讜专转 讻讛谞讬诐 讻讚驻讬专砖 专砖"讬 讻讗谉:



转谞讗 讚讘讬 讗诇讬讛讜 爪讚讬拽讬诐 砖注转讬讚 讻讜'. 讗诇 转讟注讛 诇讞砖讜讘 砖讝讛 讗诇讬讛讜 讛讜讗 讗诇讬讛讜 讛谞讘讬讗 讛转砖讘讬 讗诇讗 讛讜讗 讛转谞讗 讛专砖讜诐 讘讛拽讚诪转 讝专注讬诐 诇讛专诪讘"诐 讝"诇 讗爪诇 讞讜谞讬 讛诪注讙诇 住讜祝 驻专拽 讝' 讜讘驻专拽 诪讬 砖讛讬讛 转诪爪讗 转谞讗 讚讘讬 讗诇讬讛讜 专讘讬 谞转谉 讗讜诪专 讻诇 讛讬砖讜讘 转讞转 讻讜讻讘 讗讞讚 讜讻讜':





诪专讗讬转 讛注讬谉

诪谞拽讘讬谉 讗讜转讜 讻讻讘专讛 讜讻讜' 讻讬 讗讜讻诇讗 讚拽爪专讬. 驻讬专砖 诪讛专砖"讗 讝"诇 砖砖讜讻讞 转诇诪讜讚讜 讜讗驻砖专 诇专诪讜讝 讚拽诇讬驻转 专讬"讘 诪砖讻讞转 讛诇讬诪讜讚 讜专诪讝 讘专 讬拽讘讜讛讜 讗讜转讬讜转 专讬"讘 住诪讬讻讜转 讚砖讜诇讟转 讘讜 拽诇讬驻转 专讬讘 讜砖讜讻讞 讚讘专讬 转讜专讛 砖讬讜讚注:


讜讗诐 诇诪讚讜 诪讛 砖讻专讜 讗诪专 专讘讗 讗诪专 专讘 砖砖转 讝讜讻讛 诇讘专讻讜转 讻讬讜住祝 砖谞讗诪专 讜讘专讻讛 诇专讗砖 诪砖讘讬专 讜讻讜'. 讗驻砖专 诇专诪讜讝 讘驻住讜拽 讚讛诪讜谞注 讘专 谞转拽诇诇 讘砖讻讞讛 砖讬砖讻讞 转诇诪讜讚讜 讻诪讚讜讘专 诇讻谉 讘讗 讘砖讻专讜 砖讬讝讻讜专 转诇诪讜讚讜 讜讝讛 专诪讝 讜讘专讻讛 诇专讗砖 诪砖讘讬专 讘专讻讛 讙讬诪讟专讬讗 讝讻专 诇专讗砖 讻讬 讛讝讻讬专讛 讘专讗砖. 讜讬住讬专 拽诇讬驻转 专讬讘 讜讝讛 专诪讝 诪砖 驻讬专讜砖 讬注讘讬专 诪诇讗 讬诪讬砖 注诪讜讚 讛注谞谉 讜讝讛 专诪讝 诪砖 讬注讘讬专 讘讬"专 讛讬讗 拽诇讬驻转 专讬讘 转驻讬拽 讜诇讗 转讬注讜诇 讜讗讚专讘讗 讬讛讬讛 诇讜 讻讞 讛讝讜讻专. 讜讗驻砖专 诪"砖 讝讜讻讛 诇讘专讻讜转 讻讬讜住祝 讛讬讬谞讜 砖讬讛讬讛 住讬谞讬 讜注讜拽专 讛专讬诐 讜诪谞讬讞 专讜讞 讛讘专讬讜转 讘诪砖诇讬诐 讻诪讜 砖讘讬讗专谞讜 讘注谞讬讜转谞讜 讘专讗砖 讚讜讚 讘诪讗诪专 讘"专 注诇 驻住讜拽 爪驻谞转 驻注谞讞 注"砖 讘讗讜专讱 讘住"讚:


讗诪专 专讘讬 讗诇注讝专 讛讜讬 拽讘诇 拽讬讬诐 讜讻讜'. 注讬讬谉 诪讛 砖讻转讘转讬 讘注谞讬讜转讬 诇注讬诇 讘讚祝 讬"讚 讜注讬讬谉 诪讛 砖讻转讘转讬 讘拽讜谞讟专讬住 讚讘砖 诇驻讬 讚祝 注"讚 注诪讜讚 讘' 讘住"讚:


讛讗 讚讗讬讻讗 砖诇讬诪讛 讘讛讚讬讛. 讛专讘 讬砖专砖 讬注拽讘 讝"诇 讛讘讬讗 讚讘专讬 讛专讘 讘讗专 砖讘注 讝"诇 讜注诪"砖 讗谞讬 注谞讬 讘讘专讻讬 讬讜住祝 讗"讞 住讬诪谉 拽"祝 讘住"讚:





驻转讞 注讬谞讬诐

诪谞拽讘讬谉 讗讜转讜 讻讻讘专讛. 驻"讘 讚转诪讜专讛 注诇 驻住讜拽 专砖 讜讗讬砖 转讻讻讬诐 讗诪专讜 讘砖注讛 砖讛转诇诪讬讚 讛讜诇讱 讗爪诇 讛专讘 讜讗讜诪专 诇讜 诇诪讚谞讬 转讜专讛 讗诐 诪诇诪讚讜 诪讗讬专 注讬谞讬 砖谞讬讛诐 讛' 诪讞讻讬诐 讗转 砖谞讬讛诐 讜讗诐 诇讗讜 诪讬 砖注砖讗讜 讞讻诐 诇讝讛 注讜砖讛 讗讜转讜 讟驻砖 讜讻讜'. 讜谞专讗讛 讚讛转诐 拽讗讬 注诇 转诇诪讬讚 讚讘注讬 诇诪讙诪专 住讘专讗 讜讻诇驻讬 讝讛 讗诪专 诪讞讻讬诐 砖谞讬讛诐 注讜砖讛 讗讜转讜 讟驻砖 讚讘爪专 诇讘讬讛 讜诇讗 讬讚注 诇讗讛讚讜专讬 住讘专讗. 讜讛讻讗 讗讬讬专讬 讘转诇诪讬讚 讚讘注讬 诇诪讙诪专 讙诪专讗 讜讝"砖 诪讜谞注 讛诇讻讛 讜讻讜' 讜讝讛讜 诪谞拽讘讬谉 讜讻讜' 砖砖讜讻讞 转诇诪讜讚' 讜讻讗讜讻诇讗 讚拽爪专讬 讚专讚讬驻讬 诪讬讗 诇诪讜爪讗讬讛诐:


讜讗专"讗 讻诇 讛谞讜转谉 驻转讜 诇诪讬 砖讗讬谉 讘讜 讚注转 讜讻讜'. 讗驻砖专 讚讛"讟 讚专讘讬 驻"拽 讚讘转专讗 讚讗诪专 讗讜讬 诇讬 砖谞转转讬 驻转讬 诇注"讛 讚讗驻砖专 讚讗讬谉 讘讜 讚注转 讜讬住讜专讬谉 讘讗讬谉 注诇讬讜 诇讝"讗 讗讜讬 诇讬 砖谞转转讬 驻转讬 诇注诐 讛讗专抓:


讜讗专"讗 诇注讜诇诐 讛讜讬 拽讘诇 讜拽讬讬诐. 讗驻砖专 诇讚拽讚拽 转讬讘转 诇注讜诇诐 讻诇讜诪专 讗祝 讚讬讜讚注 讘注爪诪讜 砖讛讜讗 爪讚讬拽 讜诇讗 讞讟讗 讗讻转讬 讬讛讬讛 讗驻诇 讜砖驻诇 砖诪讗 谞驻砖讜 诇讗 诪讟讜讛专讛 诪讙诇讙讜诇讬诐 砖注讘专讜 诪讻诪讛 讞讟讗讬诐 讜讻讬讜爪讗 讜诇讻谉 讬讛讬讛 谞讻谞注 讘讚注转讜 讜注讬"讝 讬转拽讬讬诐 讜讬转拽谉 讗砖专 讞讟讗 注诇 讛谞驻砖 讘讻诇 讛讙诇讙讜诇讬诐 讚注讚讜 注诇讬讛 讜注讜讚 讻转讘谞讜 讘注谞讬讜转谞讜 讘讝讛 诇注讬诇 讚祝 讬"讚 讘住"讚:


转谞讗 讚讘讬 讗诇讬讛讜. 讻转讘 讛专讘 讘讗专 砖讘注 讗诇 转讟注讛 诇讞砖讜讘 砖讝讛 讗诇讬讛讜 讛讜讗 讗诇讬讛讜 讛谞讘讬讗 讗诇讗 讛讜讗 讛转谞讗 讛专砖讜诐 讘讛拽讚诪转 讝专注讬诐 诇讛专诪讘"诐 讗爪诇 讞讜谞讬 讛诪注讙诇 住讜祝 驻"讝 讜讻讜' 注"砖 讜讛讘讬讗讜 讘住驻专 专讙诇 讬砖专讛. 讜讻谉 讻转讘 注讜讚 讛专讘 讘讗专 砖讘注 讘转砖讜讘讜转讬讜 拽专讜讘 诇住讜祝 讛住驻专. 讜讛讘讬讗 讚讘专讬讜 讛专讘 砖讬讬专讬 讻谞住转 讛讙讚讜诇讛 讗"讞 讗讞专 专诪讝讬 讛住讜讙讬讜转 讘讘讬讗讜专 讚讘专讬 讞讻诪讬诐 注"砖 讜讝讛 诇讬 诇诪注诇讛 诪砖诇砖讬诐 砖谞讛 砖转诪讛转讬 注诇 讝讛 讚诪讛 砖讛讝讻讬专 讛专诪讘"诐 讘讛拽讚诪转讜 讛讜讗 讗诇讬讛讜注讬谞讬 讘谉 讛拽祝 讜讛讜讗 砖诐 讗讞讚 讗诇讬讛讜注讬谞讬 讜讗讬谞讜 讗诇讬讛讜 诇讞讜讚 讜注讬谞讬 讘谉 讛拽祝 诇讞讜讚 讜讻谉 讛讜讝讻专 砖诐 讘讛拽讚诪转 讛专诪讘"诐 讛谞讝讻专 驻"讘 讜驻"讚 讜驻"讙 讜注讜讚 讛讚讘专 讘专讜专 诪讗讚 讚转谞讗 讚讘讬 讗诇讬讛讜 讛讜讗 讗诇讬讛讜 讛谞讘讬讗 讝讻讜专 诇讟讜讘 讜讛讜讗 诪讗讬 讚转谞讬 诇专讘 注谞谉 住讚专 讗诇讬讛讜 专讘讗 讜住讚专 讗诇讬讛讜 讝讜讟讗 讻讚讗诪专讬谞谉 讘讻转讜讘讜转 讚祝 拽"讜 讜谞讚驻住 住驻专 讝讛 讘讜讬谞讬爪讬讗 砖谞转 讬砖诪"讞 讜讗讞"讻 谞讚驻住 讘驻专讗讙 注诐 驻讬专讜砖 专讞讘 讛谞拽专讗 讝拽讜拽讬谉 讚谞讜专讗. 讜讝讛 谞拽专讗 转谞讗 讚讘讬 讗诇讬讛讜 讜诪转讞讬诇 讜讬讙专"砖 讘讙讬诪讟专讬讗 转谞讗 讚讘讬 讗诇讬讛讜 讻诪"砖 专讘讬谞讜 讛专讜拽讞 讘专讬砖 住驻专讜. 讜注讜讚 谞注诇诐 诪讛诐 诪"砖 专讘讬谞讜 讛注专讜讱 注专讱 住讚专 讜讝"诇 住讚专 讗诇讬讛讜 专讘讗 讜住讚专 讗诇讬讛讜 讝讜讟讗 讘专讬砖 讙诪专讗 讚驻"讘 讚讬讬谞讬 讙讝诇讜转 讜讻讜' 讜讚讗诪专讬 讘讙诪专讗 转谞讗 讚讘讬 讗诇讬讛讜 讻诇讛讜谉 讘讙讜讬讬讛讜 注讻"诇 讜讻谉 讛讜讗 讛讗诪转 讻讬 讛专讜讗讛 讬专讗讛 讚讻诇 转谞讗 讚讘讬 讗诇讬讛讜 讚诪讬讬转讬 讛砖"住 讗讜 专讜讘诐 砖诐 讛诐 讜讘驻专讟讜转 讛谞讬 讘讬 转专讬 讚注诇讬讬讛讜 拽讗讬 讛专讘 讘"砖 讛讗 讚砖诪注转讬谉 讛讜讗 讘住讜祝 住讚专 讗诇讬讛讜 专讘讗 讗诇讗 砖讬砖 砖讬谞讜讬 讘住讜祝 讜转讚"讗 讻诇 讛砖讜谞讛 讛诇讻讜转 讚注诇 讝讛 讚讬讘专 讘转砖讜讘讛 讛讜讗 讘住驻专 讗诇讬讛讜 讝讜讟讗 驻"讗 讜注讬讬谉 诪砖讙"讘:
讛讙诐 讛诇讜诐 谞讚驻住 诪讞讚砖 住驻专 住讚专 讛讚讜专讜转 讜讘讚祝 注"讜 注诪讜讚 讚' 讛讘讬讗 讚讘专讬 讛专讘 讘讗专 砖讘注 讜谞诪砖讱 讗讞专讬讛诐 讜讛讘讬讗 诪"砖 讘驻住讞讬诐 爪"讚 转谞讗 讚讘讬 讗诇讬讛讜 专' 谞转谉 讗讜诪专 讜讘注"驻 转讚讘"讗 讗注驻"讬 砖讗诪专 专' 注拽讬讘讗 讜讗诐 讻讚讘专讬 讛专诪讘"诐 讻讬 转谞讗 讚讘讬 讗诇讬讛讜 拽讚诪讜谉 讗讬讱 讗讜诪专 讘砖诐 专' 谞转谉 讜专"注 讜讻讜' 注"砖 讜转诪讛谞讬 注诇 专讜讘 讘拽讬讗讜转讜 讗讬讱 砖转拽 诇讛专讘 讘"砖 讜诇讗 讚专讱 拽砖转讜 讜注讜讚 讚诪讝讻讬专 讘住诪讜讱 讝拽讜拽讬谉 讚谞讜专讗 讜讗讬讱 诇讗 讝讻专 讚讛讜讗 住讚专 讗诇讬讛讜 讚诪转谞讬 诇专讘 注谞谉. 讜转讜 诪讗讬 拽讗诪专 讜讗诐 讻讚讘专讬 讛专诪讘"诐 讜讻讜' 讗讟讜 讛专诪讘"诐 讛讝讻讬专 转谞讗 讚讘讬 讗诇讬讛讜 讘讛拽讚诪讛 讗讜 讚讬讘专 注诇 讝讛 专拽 砖讛专讘 讘"砖 讞砖讘 讻讬 讗诇讬讛讜 讛诪讜讝讻专 砖诐 讛讜讗 转谞讗 讜讻谉 讛注转讬拽 讛讜讗 诇砖讜谉 讛专诪讘"诐 讜讛砖讗讬专 讗讞专讬讜 注讬谞讬 讘谉 讛拽祝 讜驻砖讜讟 砖讛讜讗 砖诐 讗' 讗诇讬讛讜注讬谞讬 讘谉 讛拽祝 讛诪讜讝讻专 驻"讙 讚驻专讛 讜讛讜讗 讘谞住讞转谞讜 讘讛"讗 讗诇讬讛讜注讬谞讬 讘谉 讛拽祝 讗诪谞诐 讛专讘 住讚专 讛讚讜专讜转 讛讘讬讗讜 讝讛 注诇 讛诪砖谞讛 讘住诪讜讱 讜诇注讬诇 讘讚祝 讝讛 注"讗 讘诇讗 讛"讗 讜诇讻谉 讞砖讘 讚讛讜讗 讗诇讬讛讜. 讜讻谉 谞专讗讛 讚讞砖讘 讚诪"砖 讘讘"专 驻专砖转 讜讬专讗 讚祝 谞"讝 讗诇讬讛讜 注讬谞讬 讛诐 砖转讬 转讬讘讜转 讜讻谉 讛讘讬讗讜 砖诐. 讜驻砖讜讟 讻讬 讛讜讗 转讬讘讛 讗讞转 讜砖诐 讗' 讗诇讬讛讜注讬谞讬 讜注诪"砖 讛专讘 转讬"讟 驻"讙 讚驻专讛. 讜转讬诪讛 注讜讚 注诇 讛专讘谞讬诐 讛专讬 讛专诪讘"诐 砖诐 讗讬谞讜 诪讝讻讬专 讻讬 讗诐 讛转谞讗讬诐 砖讛讜讝讻专讜 讘诪砖谞讛 讜讛讬讻谉 诪爪讗讜 讘诪砖谞讛 砖诐 讗诇讬讛讜 讘转谞讗讬诐. 讜讻谉 诪讜讻讞 诪住驻专 讛转专讜诪讛 住讬诪谉 拽诇"讛 讻讬 转谞讗 讚讘讬 讗诇讬讛讜 讛讜讗 诪讛 砖诇诪讚 讗诇讬讛讜 讝讻讜专 诇讟讜讘 诇专讘 注谞谉 注"砖:


爪讚讬拽讬诐 砖注转讬讚 讛拽讘"讛 诇讛讞讬讜转谉 讗讬谞谉 讞讜讝专讬谉 诇注驻专谉 讜讻讜'. 讗驻砖专 诇讜诪专 讚专讱 讚专砖 讘诪砖讝"诇 讘讘"专 拽讜诪抓 注驻专 砖诇 讗讚诪讛 砖谞讘专讗转 诪诪谞讜 诇讗 讙讝讜诇讛 讘讬讚讱 注讚 砖讜讘讱 讗诇 讛讗讚诪讛 讜讻转讘讜 讛转讜住' 讘拽诪讗 讚祝 爪"讜 讚讗诐 讙讝诇 谞住讻讗 讜注砖讛 讻诇讬 讻住祝 拽谞讬 诪转讜讱 讞砖讬讘讜转讜 讗祝 讚诪爪讬 诇讗讛讚讜专讬 谞住讻讗. 讜诇驻"讝 爪讚讬拽讬诐 砖注转讬讚 讛拽讘"讛 诇讛讞讬讜转 砖讛诐 讘讛讬专讬诐 讜诪谞讜拽讬诐 讞砖讬讘讬 讟讜讘讗 讻讻诇讬 讻住祝 讜诪砖讜"讛 拽谞讜 注爪诪诐 讜讗讬谞诐 讞讜讝专讬诐 诇注驻专诐:

